cyanic-selkie/wikianc huggingface dataset:
ཚངས་དབྱངས་རྒྱ་མཚོའི་མགུར་གླུ།
ཚངས་དབྱངས་རྒྱ་མཚོའི་མགུར་གླུ།
༡༢
ཆུང་འདྲིས་བྱམས་པའི་རླུང་བསྐྱེད། ། ལྕང་མའི་ལོགས་ལ་བཙུགས་ཡོད། ། ལྕང་སྲུང་ཨ་ཇོ་ཞལ་ངོས། ། རྡོ་ཀ་རྒྱག་པ་མ་གནང༌། །
༡༣
བྲིས་པའི་ཡི་གེ་ནག་ཆུང༌། ། ཆུ་དང་ཐིགས་པས་འཇིགས་སོང༌། ། མ་བྲིས་སེམས་ཀྱི་རི་མོ། ། བསུབས་ཀྱང་བསུབ་རྒྱུ་མི་འདུག །
༡༤
བརྒྱབ་པའི་ནག་ཆུང་ཐེའུས། ། གསུང་སྐད་འབྱོན་ནི་མི་ཤེས། ། ཁྲེལ་དང་གཞུང་གི་ཐེའུ། ། སོ་སོའི་སེམས་ལ་སྐྱོན་དང༌། །
༡༥
སྟོབས་ལྡན་ཧ་ལོའི་མེ་ཏོག ། མཆོད་པའི་རྫས་ལ་ཕེབས་ན། ། གཡུ་སྦྲང་གཞོན་ནུ་ང་ཡང༌། ། ལྷ་ཁང་ནང་ལ་ཁྲིད་དང༌། །
༡༦
སེམས་སོང་བུ་མོ་མི་བཞུགས། ། དམ་པའི་ཆོས་ལ་ཕེབས་ན། ། ཕོ་གཞོན་ང་ཡང་མི་སྡོད། ། རི་ཁྲོད་འགྲིམ་ལ་ཐལ་འགྲོ། །
༡༧
མཚན་ལྡན་བླ་མའི་དྲུང་དུ། ། སེམས་ཁྲིད་ཞུ་བར་ཕྱིན་པས། ། སེམས་པ་བསྐོར་ཀྱང་མི་ཐུབ། ། བྱམས་པའི་ཕྱོགས་ལ་ཤོར་སོང༌། །
༡༨
སྒོམ་པ་བླ་མའི་ཞལ་རས། ། ཡིད་ལ་འཆར་རྒྱུ་མི་འདུག ། མ་བསྒོམས་བྱམས་པའི་ཞལ་རས། ། ཡིད་ལ་ཝ་ལེ་ཝ་ལེ། །
སེམས་པ་འདི་ལ་འགྲོ་འགྲོ ། དམ་པའི་ཆོས་ལ་ཕྱིན་ན། ། ཚེ་གཅིག་ལུས་གཅིག་ཉིད་ལ། ། སངས་རྒྱས་འཐོབ་པར་འདུག་གོ། །
༢༠
དག་པ་ཤེལ་རིའི་གངས་ཆུ། ། ཀླུ་བདུད་རྡོ་རྗེའི་ཟིལ་བ། ། བདུད་རྩི་སྨན་གྱི་ཕབ་རྒྱུན། ། ཆང་མ་ཡེ་ཤེས་མཁའ་འགྲོ ། དམ་ཚིག་གཙང་མས་བཏུང་ན། ། ངན་སོང་མྱོང་དགོས་མི་འདུག །
༢༡
རླུང་རྟ་ཡར་འགྲོའི་དུས་ལ། ། རླུང་བསྐྱེད་དར་ལྕོག་བཙུགས་པས། ། མཛངས་མ་མ་བཟང་བུ་མོས། ། ང་རང་མགྲོན་པོ་བོས་བྱུང༌། །
༢༢
སོ་དཀར་ལྤགས་པའི་འཛུམ་མདངས། ། བཞུགས་གྲལ་སྤྱི་ལ་བསྟན་ཀྱང༌། ། མིག་ཟུར་ཁྲ་མོའི་སྒྲིལ་མཚམས། ། གཞོན་པའི་གདོང་ལ་བལྟས་བྱུང༌། །
༢༣
ཧ་ཅང་སེམས་ལ་སོང་ནས། ། འགྲོགས་འདྲིས་ཨེ་ཡོང་དྲིས་པས། ། འཆི་བྲལ་བྱེད་ན་མིན་པ། ། གསོན་བྲལ་མི་བྱེད་གསུངས་བྱུང༌། །
༢༤
༢༥
ཀོང་ཕྲུག་གཞོན་པའི་བློ་སྣ། ། སྦྲང་བུ་རྒྱ་ལ་བཅུག་འདྲ། ། ཞག་གསུམ་ཉལ་རོགས་བྱས་པས། ། ཕུགས་ཡུལ་ལྷ་ཆོས་དྲན་བྱུང༌། །
༢༦
གཏན་གྲོགས་ཁྱོད་ལ་སེམས་པའི། ། ཁྲེལ་དང་ངོ་ཚ་མེད་ན། ། མགོ་ལ་བརྒྱབ་པའི་གཙུག་གཡུས། ། སྐད་ཆ་སྨྲ་ནི་མི་ཤེས། །
འཛུམ་དང་སོ་དཀར་སྟོན་ཕྱོགས། ། གཞོན་པའི་བློ་བྲིད་ཡིན་འདུག ། སྙིང་ན་ཤ་ཚ་ཡོད་མེད། ། དབུ་མནའ་བཞེས་རོགས་གནང་དང༌། །
༢༨
སྙིང་ཐུབ་བྱ་རྡོ་ལམ་འཕྲད། ། ཨ་མ་ཆང་མས་སྦྱར་བྱུང༌། ། ལན་ཆགས་བུ་ལོན་བྱུང་ན། ། འཚོ་སྐྱོང་ཁྱོད་རས་གནང་ཞུ། །
༢༩
སྙིང་གཏམ་ཕ་མར་མ་བཤད། ། ཆུང་འདྲིས་བྱམས་པར་བཤད་པས། ། བྱམས་པ་ཤ་ཕོ་མང་ནས། ། གསང་གཏམ་དགྲ་བོས་གོ་སོང༌། །
སྙིང་ཐུབ་ཡིད་འཕྲོག་ལྷ་མོ། ། རྔོན་པ་ང་རས་ཟིན་ཀྱང༌། ། དབང་ཆེན་མི་ཡི་དཔོན་པོ། ། ནོར་བཟང་རྒྱལ་པོས་ཕྲོགས་སོང༌། །
༣༡
ནོར་བུ་རང་ལ་ཡོད་དུས། ། ནོར་བུའི་ནོར་ཉམས་མ་ཆོད། ། ནོར་བུ་མི་ལ་ཤོར་དུས། ། སྙིང་རླུང་སྟོད་ལ་འཚངས་བྱུང༌། །
༣༢
རང་ལ་དགའ་བའི་བྱམས་པ། ། གཞན་གྱི་འདུན་མར་བླངས་སོང༌། ། ཁོག་ནད་སེམས་པའི་གཅོང་གིས། ། ལུས་པོའི་ཤ་ཡང་བསྐམས་སོང༌། །
༣༣
སྙིང་ཐུབ་རྐུ་ལ་ཤོར་སོང༌། ། མོ་ཕྱཱ་རྩིས་འབུལ་རན་སོང༌། ། བུ་མོ་དུང་སེམས་ཅན་མ། ། རྨི་ལམ་ལ་ཡང་འཁོར་བྱུང༌། །
༣༤
བུ་མོར་འཆི་བ་མེད་ན། ། ཆང་ལ་འཛད་པ་མི་འདུག ། གཞོན་པའི་གཏན་གྱི་སྐྱབས་གནས། ། འདི་ལ་བཅོལ་བས་ལོས་ཆོག །
༣༥
བུ་མོ་ཨ་མར་མ་སྐྱེས། ། ཁམ་བུའི་ཤིང་ལ་སྐྱེས་སམ། ། ཨ་གསར་ཟད་པ་ཁམ་བུའི། ། མེ་ཏོག་དེ་ལས་མགྱོགས་པ། །
༣༦
བུ་མོ་ཆུང་འདྲིས་བྱམས་པ། ། སྤྱང་ཀིའི་རིགས་རྒྱུད་མིན་ནམ། ། ཤ་འདྲེས་ལྤགསའདྲེསབྱུང་ཡང༌། ། རི་ལ་ཤོར་གྲབས་མཛད་གིས། །
༣༧
རྟ་རྒོད་རི་ཡར་བརྒྱབ་པ། ། རྙི་དང་ཞགས་པས་ཟིན་གྱི། ། བྱམས་པས་ངོ་ལོག་བརྒྱབ་པས། ། ཐུགས་ངོ་ཟིན་པ་མི་འདུག །
༣༨
བྲག་དང་རླུང་པོ་བསྡེབས་ནས། ། རྒོད་པོའི་སྒྲོ་ལ་གཟན་བྱུང༌། ། གཡོ་ཅན་རྫུ་བག་ཅན་གྱིས། ། ང་ལ་གཟན་པོ་བྱས་བྱུང༌། །
༣༩
སྤྲིན་པ་ཁ་སེར་གཏིང་ནག ། སད་དང་སེར་བའི་གཞི་མ། ། བན་དེ་སྐྱ་མིན་སེར་མིན། ། སངས་རྒྱས་བསྟན་པའི་དགྲ་བོ། །
༤༠
ས་དེ་ཁ་ཞུར་གཏིང་འཁྱགས། ། རྟ་ཕོ་གཏོང་ས་མ་རེད། ། གསང་གྲོགས་བྱམས་པའི་ཕྱོགས་ལ། ། སྙིང་གཏམ་བཤད་ས་མ་རེད། །
༤༡
ཚེས་ཆེན་བཅོ་ལྔའི་ཟླ་བ། ། ཡིན་པ་འདྲ་བ་འདུག་སྟེ། ། ཟླ་བའི་དཀྱིལ་གྱི་རི་བོང༌། ། ཚེ་ཟད་ཚང་ནས་འདུག་གོ། །
༤༢
ཟླ་བ་འདི་ལ་ཕར་འགྲོ། ། རྟིང་མའི་ཟླ་ལ་ཚུར་ཡོང༌། ། བཀྲ་ཤིས་ཟླ་བ་དཀར་བོ། ། ཟླ་སྟོད་ཕྱོགས་ལ་མཇལ་ཡོང༌། །
༤༣
དབུས་ཀྱི་རི་རྒྱལ་ལྷུན་པོ། ། མི་འགྱུར་བརྟན་པོར་བཞུགས་དང༌། ། ཉི་མ་ཟླ་བའི་འཁོར་ཕྱོགས། ། ནོར་ཡོང་བསམ་པ་མི་འདུག །
༤༤
ཚེས་གསུམ་ཟླ་བ་དཀར་པོ། ། དཀར་གོས་ནང་ནས་ཆོད་སོང༌། ། བཅོ་ལྔའི་ནམ་དང་མཉམ་པའི། ། ཞལ་བཞེས་གཅིག་ཀྱང་གནང་ཞུ། །
༤༥
ས་བཅུའི་དབྱིངས་སུ་བཞུགས་པའི། ། དམ་ཅན་རྡོ་རྗེ་ཆོས་སྐྱོང༌། ། མཐུ་དང་ནུས་པ་ཡོད་ན། ། བསྟན་པའི་དགྲ་བོ་སྒྲོལ་དང༌། །
༤༦
ཁུ་བྱུག་མོན་ནས་ཡོང་བས། ། ནམ་ཟླའི་ས་བཅུད་འཕེལ་སོང༌། ། ང་དང་བྱམས་པ་ཕྲད་ནས། ། ལུས་སེམས་ལྷོད་པོར་ལངས་སོང༌། །
༤༧
ཁྱི་དེ་སྟག་ཁྱི་གཟིག་ཁྱི། ། གདག་ག་བྱིན་ནས་འདྲིས་སོང༌། ། ནང་གི་སྟག་མོ་རིས་འཛོམས། ། འདྲིས་ནས་ཐུ་རུ་ལངས་སོང༌། །
༤༨
ཤ་འཇམ་ལུས་པོ་འདྲེས་ཀྱང༌། ། བྱམས་པའི་གདེང་ཚོད་མི་ལོན། ། ས་ལ་རི་མོ་བྲིས་པས། ། ནམ་མཁའི་སྐར་ཚོད་ཐིག་བྱུང༌། །
༤༩
ང་དང་བྱམས་པའི་སྡེབ་ས། ། ལྷོ་རོང་མོན་པའི་ནགས་གསེབ། ། སྨྲ་མཁན་ནེ་ཙོ་མ་གཏོགས། ། སུ་དང་གང་གིས་མི་ཤེས། ། སྨྲ་མཁན་ནེ་ཙོས་ཨོ་ཤེས། ། གསང་ཁ་སྟོན་པ་མ་གནང༌། །
༥༠
ལྷ་ས་མི་ཚོགས་འཐུག་ལ། ། འཕྱོངས་རྒྱས་མི་སྤུས་དག་པ། ། ང་ལ་ཡོད་པའི་ཆུང་འདྲིས། ། འཕྱོངས་རྒྱས་གཞུང་ལ་ཡོད་དོ། །
༥༡
ཁྱི་རྒན་རྒྱ་བོ་ཟེར་བ། ། རྣམ་ཤེས་མི་ལས་སྤྱང་པ། ། སྲོད་ལ་ཕྱིན་སོང་མ་ཟེར། ། ཐོ་རངས་ལོག་བྱུང་མ་ཟེར། །
༥༢
༥༣
པོ་ཏ་ལ་རུ་བཞུགས་དུས། ། རིག་འཛིན་ཚངས་དབྱངས་རྒྱ་མཚོ། ། ལྷ་ས་ཞོལ་ལ་སྡོད་དུས། ། འཆལ་པོ་དང་བཟང་དབང་པོ། །
༥༤
ཤ་འཇམ་མལ་སའི་ནང་གི ། སྙིང་ཐུབ་དུང་སེམས་ཅན་མས། ། ཨོ་ལོའི་རྒྱུ་ནོར་འཕྲོག་པའི། ། གཡོ་སྒྱུ་བཤད་པ་མིན་འགྲོ། །
༥༥
དབུ་ཞྭ་དབུ་ལ་བཞེས་སོང༌། ། དབུ་ལྕང་རྒྱབ་ལ་དབྱུགས་སོང༌། ། ག་ལེ་ཕེབས་དང་བྱས་པས། ། ག་ལེ་བཞུགས་ཤིག་གསུངས་བྱུང༌། ། ཐུགས་སེམས་སྐྱོ་ཡོང་བྱས་པས། ། མགྱོགས་པོ་འཕྲད་ཡོང་གསུངས་བྱུང༌། །
༥༦
བྱ་དེ་ཁྲུང་ཁྲུང་དཀར་པོ། ། གཤོག་རྩལ་ང་ལ་གཡོར་དང༌། ། ཐག་རིང་རྒྱང་ལ་མི་འགྲོ། ། ལི་ཐང་བསྐོར་ནས་སླེབ་ཡོང༌། །
༥༧
ཤི་དེ་དམྱལ་བའི་ཡུལ་གྱི། ། ཆོས་རྒྱལ་ལས་ཀྱི་མེ་ལོང༌། ། འདི་ནས་ཁྲིག་ཁྲིག་མི་འདུག ། འདི་ནས་ཁྲིག་ཁྲིག་གནང་ཞུ། །
༥༨
མདའ་མོ་འབེན་ལ་ཕོག་སོང༌། ། མདེའུ་ས་ལ་འཛུལ་སོང༌། ། ཆུང་འདྲིས་བྱམས་པ་ཕྲད་བྱུང༌། ། སེམས་ཉིད་རྗེས་ལ་འབྲངས་སོང༌། །
༥༩
༦༠
མི་ཚོས་ང་ལ་ལབ་པ། ། དགོངས་དག་ཡིན་པ་ཁག་ཐེག ། ཨོ་ལོའི་གོམ་གསུམ་ཕྲ་མོ། ། གནས་མོའི་ནང་ལ་ཐལ་སོང༌། །
༦༡
ལྕང་མ་བྱེའུར་སེམས་ཤོར། ། བྱེའུ་ལྕང་མར་སེམས་ཤོར། ། སེམས་ཤོར་མཐུན་པ་བྱུང་ན། ། བྱ་ཁྲ་ཧོར་པས་མི་ཐུབ། །
༦༢
ད་ལྟའི་ཚེ་ཐུང་འདི་ལ། ། དེ་ཁ་ཙམ་ཞིག་ཞུས་ནས། ། རྟིང་མ་བྱིས་པའི་ལོ་ལ། ། མཇལ་འཛོམ་ཨེ་ཡོང་བལྟའོ། །
༦༣
བྱ་དེ་སྨྲ་མཁན་ནེ་ཙོ། ། ཁ་རོག་བཞུགས་རོགས་མཛོད་དང༌། ། ལྕང་གླིང་ཨ་ལྕེ་འཇོལ་མོ། ། གསུང་སྙན་སྒྱུར་དགོས་བྱུང་སོང༌། །
༦༤
རྒྱབ་ཀྱི་ཀླུ་བདུད་བཙན་པོ། ། འཇིགས་དང་མི་འཇིགས་མི་འདུག ། མདུན་གྱི་ཀ་ར་ཀུ་ཤུ ། འཐོགས་སུ་དགོས་པ་བྱས་སོང༌། །
༦༥
དང་པོ་མ་མཐོང་ཆོག་ཀ ། སེམས་པ་འཆོར་དོན་ མི་འདུག ། གཉིས་པ་མ་འདྲིས་ཆོག་ཀ ། སེམས་གཅོང་ཞུགས་དོན་མི་འདུག ། ༦༦
རིག་འཛིན་ཚངས་དབྱངས་རྒྱ་མཚོ། ། སྙིང་སྡུག་འཚོལ་གྱིས་མ་གསུང་། ། རང་ལ་དགོས་པ་ནང་བཞིན། ། མི་ལ་དགོས་ཀྱི་ཡོད་འགྲོ །
༦༧
ལྷ་ཤིང་ཤུག་པའི་རྩེ་ལ། ། ཁུ་བྱུག་གཞོན་ནུ་བབས་འདུག ། གསུང་སྐད་མང་པོ་མི་དགོས། ། སྙན་པོ་ཚིག་གཅིག་གསུངས་དང་། །
༦༨
བསམ་ཡས་བྱ་ཕོ་དཀར་པོ། ། བྱ་སྐད་སྔ་པོ་མ་རྒྱོབ། ། ང་དང་ཆུང་འདྲིས་བྱམས་པ། ། སྙིང་གཏམ་ཤོད་འཕྲོས་ལུས་ཡོད། །
༦༩
ཆང་འདི་དང་པོས་མ་བཟི། ། ཆང་འདི་གཉིས་པས་མ་བཟི། ། ཆུང་འདྲིས་བྱམས་པས་ཞུས་པས། ། ཞལ་དཀར་གང་གིས་བཟི་སོང་། །
༧༠
མི་ཚོགས་མང་པོའི་དཀྱིལ་དུ། ། ང་གཉིས་ཡིན་མདོག་མ་གནང་། ། ཁྱེད་ཀྱི་ཐུགས་ལ་ཡོད་ན། ། སྤྱན་གྱིས་གཟིགས་ཕྱོགས་གནང་དང་། །
༧༡
༧༢
སེམས་གཅོང་བྱམས་པས་གཅུག་པའི། ། ལུས་པོའི་མདོག་ལ་གཟིགས་དང་། ། ཤ་སྐམ་པགས་སྐམ་བྱས་པར། ། ཨེམ་རྗེ་བརྒྱ་ཡིས་མི་ཕན། །
༧༣
ཤ་ཚ་ཆེ་བའི་དུས་ལ། ། སྙིང་གཏམ་ཚང་མ་མ་ཤོད། ། ཁ་གཅིག་སྐོམ་པའི་དུས་ལ། ། རྫིང་ཆུ་ཚང་མ་མ་འཐུང་། ། ལས་ལ་འགྱུར་བ་ཡོང་དུས། ། འགྱོད་པ་བྱས་ཀྱང་འཕྱིས་ཡོང་། །
སྤྱན་རས་གཟིགས་ཀྱི་བྱེ་བྲག་ལྔ་བཅུ་
འཕགས་པ་སྤྱན་རས་གཟིགས་ཀྱི་སྐུ་ཡི་རྣམ་འགྱུར་མི་འདྲ་བ་ལྔ་བཅུ་ལྷག་ཙམ་ཡོད་པ་སྟེ་། 《བ་རི་བརྒྱ་རྩ་》ནས་བཤད་པ་དགུ་།  《སྒྲུབ་ཐམས་རྒྱ་མཚོ་》ནས་བཤད་པ་ཉི་ཤུ།  《རིན་འབྱུང་བརྒྱ་རྩ་》ནས་བཤད་པ་བཅུ་དྲུག་།   《སྣར་ཐང་བརྒྱ་རྩ་》ནས་བཤད་པ་བཞི་བཅས་བསྡོམས་བཞི་བཅུ་ཞེ་དགུ་ཡོད་ཅིང་།  དེ་ཡང་འདྲ་མཚུངས་རྣམས་ཕུད་པའི་རྣམ་གྲངས་ཡིན་།  ཞིབ་པར་གོང་གསལ་གྱི་གཞུང་སོ་སོའི་ནང་གསལ།།།
སྤྱན་རས་གཟིགས་ཀྱི་མདོ་རྒྱུད་ཉེར་གཅིག་
ཟ་མ་ཏོག་བཀོད་པ་། ཕྱག་སྟོང་སྤྱན་སྟོང་གི་གཟུངས་།  པདྨ་སྙིང་པོའི་མདོ་།  ཞལ་བཅུ་གཅིག་པའི་མདོ་།  བཅུ་གཅིག་ཞལ་གྱི་གཟུངས་།  དོན་ཡོད་ཞགས་པ་།  དོན་ཞགས་ཕྱི་མ་། པདྨ་མཆོག་།  དབང་བསྒྱུར་འཁོར་ལོ་།  ཆོ་ག་སྔགས་ཀྱི་རྒྱུད་།  ཡིད་བཞིན་ནོར་བུའི་གཟུངས་།  སྙིང་རྗེ་ཆེན་པོ་མི་བཤོལ་བ་།  འོད་ཟེར་རྣམ་བཀོད་།  པདྨ་ཅོད་པན་གྱི་རྒྱུད་།  ཡི་གེ་དྲུག་པའི་མདོ་།  དམ་ཆོས་པད་དཀར་།  པུཎྜ་རི་ཀའི་མདོ་།  ཆུ་ཀྱུང་སྣ་ཚོགས་པའི་མདོ་།  སྣང་བ་རོལ་པའི་མདོ་།  མཚན་བརྒྱ་རྩ་བརྒྱད་པ་།  མཚན་རབ་ཡོངས་སུ་བསྟན་པའི་མདོའོ།།།
༼དུང་དཀར་ཚིག་མཛོད་ཆེན་མོ་༽ལས་བཏུས།
ནུའུ་ཐི།
The big enead of Heliopolis
Noun │              ཨ་ཐུན། (ངམ་རུའེ།) ┌───────────┴───────┐           │                   │        ཧྲུའུ།─┬──────ཐི་ཧྥུ་ན་ཐི། ┌───┴────────┐                │            │              ནུའུ་ཐི།───────┬────ཀའེ་པུའུ། ┌───────────┬────────┴───────┬───────────┐   │           │                │           │            ཨུ་སའེ་ལི་སི།───┬──དབྱི་ཞི་སི།    སའེ་ཐི།    ནའེ་ཧྥུ་ཏི་སི།     Horus l'Ancien │      ཧོ་ལུའུ་སི།
ཕྱི་ཕྱོགས་དྲ་མཐུད།
Llista de personatges de la mitologia egípcia
ཁ་ཏ་ཉ། (ཞིང་ཆེན།)
ཁ་ཏ་ཉ་(ཨི་ཏ་ལིའི་སྐད་: Provincia di Catania ; སི་ཅི་ལའི་སྐད།: pruvincia di Catania)ནི་སི་ཅི་ལིའི་ཞིང་ཆེན་དགུའི་ནང་གི་ཡ་གྱལ་ཅིག་རེད།
ལས་དབང་
སངས་རྒྱས་ཆོས་ལུགས་ཀྱི་བཤད་སྲོལ་ལ། ཚེ་འདི་ལ་སྐྱིད་སྡུག་གང་བྱུང་བ་དེ་དག་ཚེ་སྔོན་མའི་ལས་དབང་ཡིན་ཟེར།
༼དུང་དཀར་ཚིག་མཛོད་ཆེན་མོ་༽ལས་བཏུས།
,༦ བཅུ་དྲུག་ལིང་ཤང་སིང་སེ་སིང་། རྟ་ཕོ་རྡུལ་ནག་འཕྱུར་སེ་འཕྱུར་། ༡༢ འཇང་ས་ཐམ་ལ་་དགའ་མ་གས་། ་་གསར་ལ་་ང་བས་འག་། ༧ ་ང་ང་་བ་ཉལ་ས་ད་། ཉལ་གས་ན་་བ་་ས་ད་། ༨,༧,༦ ཤ་་ག་གམ་ལ་མ་བབ་ན་། ་པ་ལག་པ་་ས་གད་། ༩ ང་ཐང་ལ་འ་ང་ངམ་། ་ལ་རལ་པ་མཇལ་ང་ངམ་། ༨,༧ བ་་དཔའ་དམ་ན་་ད་། ག་ར་ད་མ་གད་་ད་། ༨ བཤན་པ་ལ་ཁ་་་བར་། ན་་ཐང་ར་་་ར་། ༢ ་པ་ར་ལས་་འབ་ན་དགའ་། ་་ག་ལས་་ན་ན་དགའ་། ༦ ག་ག་ང་ཁ་བ་ས་ལ་། ཨ་་ཝ་་ལག་པ་མ་གང་། ༧ ག་པ་མ་བསགས་་གམ་ང་། ད་་ག་པ་འ་འགས་ན་། ༧ གས་ན་་་དངས་བཟང་ད་། ་དལ་མ་ད་ལས་ཀ་ས་། ༨ ཤ་་ཤ་ར་འ་བ་་། ཨ་་ང་་འ་ངས་ད་། ༨ ཞབས་་དན་ར་ས་ད་། ག་པ་དན་ས་གས་ང་། ༧,༡༢ ་འཇམ་སར་བས་ས་་་་། ན་གཟར་སར་བས་ས་ཨ་མ་མ་། ༡༠,༨ ་ཤ་ག་པར་ན་པས་། ལ་པ་ལག་་བས་ང་། ༧,༣ ་ར་་་ར་ག་པ་། ་ལས་་འང་ར་ག་པ་། ༩ ག་ར་ས་གས་ས་ང་ལ་ག་། ལམ་་ང་མད་པ་ང་ས་དལ་། ༡༠,༧ ་ས་ག་ག་ངང་པ་་། ་་ལས་མས་པ་་་་། ༥ ཁ་གདན་བ་བ་ང་་། བགས་ལ་ང་ང་གནང་དང་། ༧,༣ ་ར་ང་་འ་ལམ་ད་། གཡང་་ས་ནས་ཐར་ས་ད་། ༧,༡༡ ་ར་ཆང་ས་བ་ནས་། ག་པ་འདམ་ལ་མ་ང་། ༧ ་་ང་ཤས་ད་པ་། དར་་གམ་་་ད་། ༡༠ བ་ཐམ་པ་ང་་་། ས་ངན་པ་ང་་བཀག་། ༡༡,༧ ་རངས་་་་ད་། ་མ་ཤར་ནས་བ་ང་། ཨ
སྤྱན་རས་གཟིགས་འཇིགས་པ་བརྒྱད་སྐྱོབས་
༡ ཤར་ཕྱོགས་མེའི་འཇིགས་སྐྱོབས་མཛད་། ཟླ་མདོག་ཞལ་གཅིག་ཕྱག་བཞི་པ་།  གཡས་པ་སྐྱབས་སྤྱིན་རྔ་ཡབ་འཛིན་།  གཡོན་པས་པདྨ་ཆུ་ཤེལ་འཛིན་།  ༢ ཤར་ལྷོའི་ཆུའི་འཇིགས་སྐྱོབས་མཛད་།  དཀར་པོ་ཞལ་གཅིག་ཕྱག་བཞི་པ་།  གཡས་པས་སྐྱབས་སྦྱིན་རིན་ཆེན་འཛིན་།  གཡོན་པས་པདྨ་འཁོར་ལོ་འཛིན་།  ༣ ལྷོ་རུ་སེང་གེ་འཇིགས་སྐྱོབས་མཛད་།  གསེར་མདོག་ཞལ་གཅིག་ཕྱག་བཞི་པ་།  གཡས་པས་སྐྱབས་སྦྱིན་ནོར་བུ་འཛིན་།  གཡོན་པས་པདྨ་པོ་ཏི་འཛིན་།  ༤ ལྷོ་ནུབ་གླང་པོའི་འཇིགས་སྐྱོབས་མཛད་།  དམར་གསལ་ཞལ་གཅིག་ཕྱག་བཞི་པ་།  གཡས་པས་སྐྱབས་སྦྱིན་ཨུཏྤལ་འཛིན་།  གཡོན་པས་པདྨ་མེ་ཤེལ་འཛིན་།  ༥ ནུབ་ཏུ་རྒྱལ་པོའི་འཇིགས་སྐྱོབས་མཛད་།  དམར་གསལ་ཞལ་གཅིག་ཕྱག་བཞི་པ་།  གཡས་པས་སྐྱབས་སྦྱིན་ལྕགས་ཀྱུ་འཛིན་།  གཡོན་པས་པདྨ་ཞགས་པ་འཛིན་།  ༦ ནུབ་བྱང་ཀླུའི་འཇིགས་སྐྱོབས་འཛད་།  དཀར་ཤའི་མདོག་ཅན་ཞལ་གཅིག་ཕྱག་བཞི་པ་།  གཡས་པས་སྐྱབས་སྦྱིན་རྒྱལ་མཚན་འཛིན་།  གཡོན་པས་པདྨ་གུ་དྷེ་བསྣམས་།  ༧ བྱང་དུ་མཁའ་འགྲོའི་འཇིགས་སྐྱོབས་མཛད་།  སྔོན་པོ་ཞལ་གཅིག་ཕྱག་བཞི་པ་།  གཡས་པས་སྦྱིན་རྩེ་གསུམ་འཛིན་།  གཡོན་པས་པདྨ་བྷནྡ་འཛིན་།  ༨ བྱང་ཤར་མི་རྒོད་འཇིགས་སྐྱོབས་མཛད་།  ཨནྟྲིའི་མདོག་ཅན་ཕྱག་བཞི་པ་།  གཡས་པས་སྐྱབས་སྦྱིན་རྡོ་རྗེ་འཛིན་།  གཡོན་པས་པདྨ་དྲིལ་བུ་འཛིན་།  ཀུན་ཀྱང་ཟླ་དཀྱིལ་ཞལ་འཛུམ་ལྡན་།  ཅུང་གྲོས་དར་དང་རིན་ཆེན་བརྒྱད་། སྟག་ཤམ་དང་བཅས་སྐུ་ཡིད་ཙམ་།  བཟུང་ཞིང་ཞབས་གཉིས་སེམས་དཔའ་ཡི་།  ཕྱེད་སྐྱིལ་ཚུལ་དུ་བཞུགས་པའོ།།།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྤྱན་རས་གཟིགས་ཞི་ཁྲོ་
འཕགས་པ་སྤྱན་རས་གཟིགས་ལ་སྐུའི་རྣམ་འགྱུར་མི་འདྲ་བའི་དབང་དུ་བྱས་ན་ཞི་བ་དང་ཁྲོ་བོ་རིགས་གཉིས་ཡོད་པ་དང་། ཞི་བ་ལ་ཡང་སེམས་ཉིད་ངལ་གསོ་།  དོན་ཡོད་ཞགས་པ་།  ལོ་ཀེེ་ཤྭ་ར་།  སེང་གེ་སྒྲ།  ཡིད་བཞིན་ནོར་བུ།  ཕྱག་བཞི་པ་།  ཕྱག་སྟོང་སྤྱན་སྟོང་སོགས་དང་།  སྤྱན་རས་གཟིགས་ཁྲོ་བོ་ལ་།  རྟ་མགྲིན་།  འཁོར་ལོ་བདེ་མཆོག་།  མགོན་པོ་ལེགས་ལྡན་སོགས་ཞི་བ་དང་ཁྲོ་བོ་བསྡོམས་པའི་རྣམ་གྲངས་ལྔ་བཅུ་ཙམ་དུ་ཕྱེ་སྲོལ་ཡོད།།།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྤྱན་རས་གཟིགས་རང་བྱོན་གྱི་རྡོ་རིང།
རྡོ་རིང་འདི་མངའ་རིས་ས་ཁུལ་སྤུ་ཧྲེངས་རྫོང་ཞི་བདེ་གྲོང་ཚོའི་ལམ་ཟུར་ཞིག་ཏུ་ཡོད་པ་། དེ་ནི་བཙན་པོའི་དུས་སུ་འབྲོ་ཁྲི་བཙན་དགྲ་མགོན་པོ་རྒྱལ་གྱིས་བཞེངས།།།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྤྱར་མ་
ཉེས་སྐྱོན་ཅན་གྱི་མིང་ངམ་སྐྱེས་པ་གཞན་དང་འགྲོགས་པའི་བུད་མེད།།།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཧྥ་ཤི་སིའི་རིང་ལུགས།
ཧྥ་ཤི་སིའི་རིང་ལུགས་ནི་དྲག་ཤུགས་ལ་བརྟེན་མཁན་གྱི་བསམ་བློའི་འདུ་ཤེས་ཞིག་རེད།
བརྡ་ཐོ།
བརྡ་ཐོ།
༄༅། །བརྡ་ཐོ་ནི་གོང་རིམ་གྱིས་གཤམ་རིམ་དང༌། སྒྲིག་འཛུགས་ཀྱིས་མི་སྒེར་ལ་ལས་དོན་གང་ཞིག་བཀོད་སྒྲིག་བྱ་རྒྱུ་སྟེ། དོན་དག་གང་ཞིག་བརྡ་སྤྲོད་དང༌། ཚོགས་འདུ་སྐོང་འཚོག་བགོ་འགྲེམས། བོར་དངོས། སྤོ་བཤུག ཟོག་དངོས་ཉོ་ཚོང༌། དེ་བཞིན་སློབ་མ་དང་ལས་མི་བསྡུ་བ་སོགས་ཀྱི་སྐབས་སུ་འབྲེལ་ཡོད་ལ་སྔོན་ཚུད་ནས་བརྡ་སྤྲོད་བྱེད་པའི་ཡིག་རིགས་ཤིག་ཡིན། བརྡ་ཁྱབ་བྱེད་ཚུལ་ནི། བང་མི་མངགས་ནས་ཁུངས་སུ་སྐྱེལ་བ་དང༌། རྩིག་ལྡེབས་སུ་སྦྱར་འགྲེམས་བྱེད་པ། ཡང་ན་ནག་པང་ཐོག་བྲིས་ནས་མཐོང་བདེ་སར་འགེལ་བ་སོགས་གང་རུང་བྱས་ཆོག་ཀྱང་གཙོ་བོ་འབྲེལ་ཡོད་མི་སྣ་སོ་སོའི་སྡོད་གནས་ཉེ་རྒྱང་སོགས་ཡུལ་དུས་ཀྱི་གནས་ཚུལ་ལ་གཞིགས་ཏེ་བྱ་ཐབས་གང་བདེ་ལག་ལེན་བྱེད་དགོས།
བརྡ་ཐོ་སོགས་ཡིག་རིགས་འབྲི་སྐབས་རང་རང་སོ་སོའི་གནས་ཚུལ་མི་འདྲ་བར་གཞིགས་ནས་ནང་དོན་ཁ་བྱང་ཡི་གེ་ཅུང་ཆེ་བ་ཞིག་འགོ་ཐོད་དཀྱིལ་དབུས་སུ་བྲི་དགོས་པ་དང༌། དེ་རྗེས་བརྡ་སྤྲོད་བྱ་ཡུལ་གང་དང་སུ་ཡིན་པ། བརྡ་སྤྲོད་བྱ་རྒྱུའི་ནང་དོན་གང་ཡིན་པ་བཅས་ཚིག་ཉོག་མེད་པར་དོན་གསལ་ལ་གོ་བདེ་བ་ཞིག་བྲི་དགོས། སྤྱིར་ན་བརྡ་ཐོ་སོགས་ཡིག་རིགས་དེ་རྣམས་ཀྱི་ཞིབ་ཕྲའི་འབྲི་སྟངས་དང༌། འགྲོ་ལུགས། ཁྱད་ཆོས་བཅས་གཅིག་མཚུངས་ཡིན་ནའང་གོ་རིམ་མི་འཁྲུག་པ་དང་ཞིབ་གསལ་ཡོང་རྒྱུར་དམིགས་ཏེ་གཤམ་དུ་ནང་གསེས་སོ་སོའི་རྣམ་གཞག་དཔེ་གཞི་དང་བཅས་པ་བཀོད་ཡོད།
བརྡ་ཐོ་འབྲི་སྟངས་ཀྱི་རྣམ་གཞག་ནི། ཐོག་མར “ བརྡ་ཐོ ” ཞེས་ཡི་གེ་ཅུང་ཆེ་བ་ཞིག་འགོ་ཐོད་དཀྱིལ་དབུས་སུ་བྲི་དགོས་པ་དང༌། གལ་ཏེ་ལས་དོན་ཛ་དྲག་ཆེ་རིགས་ཀྱི་བརྡ་ཐོ་ཡིན་ཛ་དྲག་བརྡ་ཐོ་ཞེས་བྲི་དགོས། གཞན་ཡང་བརྡ་ཐོའི་ནང་དོན་གྱི་སྙིང་པོ་མཚོན་པའི་ཚིག་འབྲུ་འགའ་རེ་བརྡ་ཐོ་ཞེས་པའི་ཡིག་འབྲུ་དེ་གཉིས་ཀྱི་མདུན་དུ་བྲི་དགོས་པ་དཔེར་ན། ཚོགས་འདུའི་བརྡ་ཐོ་ཞེས་པ་ལྟ་བུ། དེ་ནས་འབེབས་བླང་ཏེ་བརྡ་ཐོ་གཏོང་ཡུལ་གྱི་ཚན་པའམ་མིའི་མིང་བྲི་དགོས་པ་དཔེར་ན། གྲོང་མི་ཨུ་ཡོན་ལྷ་ཁང་ཁག་ལ་ཞེས་པ་ལྟ་བུ། དེ་ནས་ཡང་བསྐྱར་འབེབས་གཅིག་བླངས་ཏེ་བརྡ་ཐོའི་ནང་དོན་རྣམས་ཁ་གསལ་མདོར་བསྡུས་ཤིག་བྲིས་རྗེས་སླར་ཡང་འབེབས་བླངས་ཏེ་བརྡ་ཐོ་གཏོང་མཁན་གྱི་ཚན་པའམ་མིའི་མིང༌། ལོ་ཟླ་ཚེས་གྲངས་བཅས་བྲིས་ཏེ་རྟགས་ཐམ་རྒྱག་དགོས།
1）ཚོགས་འདུའི་བརྡ་ཐོ།
༄༅། །གོང་རིམ་གྱི་གྲོས་ཆོད་ཁག་རིམ་བརྒྱུད་ཀྱིས་བརྒྱུད་བསྒྲགས་དང་རྩ་འཛུགས་ཀྱི་བྱེད་སྒོ་གསར་པ་གང་ཞིག་སྤེལ་རྒྱུའི་སྐོར་སོགས་ནང་དོན་མི་འདྲ་བ་སོ་སོར་ཚོགས་འདུ་སྐོང་འཚོག་བྱས་ནས་དགོངས་དོན་བརྒྱུད་བསྒྲགས་དང༌། སློབ་སྦྱོང༌། བསམ་འཆར་བསྡུ་ལེན། གནས་ཚུལ་དབྱེ་ཞིབ། ཉམས་མྱོང་སྤེལ་རེས། གནད་དོན་ཐག་གཅོད་བཅས་བྱེད་དགོས་པའི་སྐབས་སུ་སྔོན་བརྡའི་ཡི་གེ་སྦྱར་འགྲེམས་བྱས་པ་རྣམས་ཚོགས་འདུའི་བརྡ་ཐོའི་ཁོངས་སུ་གཏོགས་པ་ཡིན།
བརྡ་ཐོ།
༄༅། །བདེ་སྐྱིད་གྲོང་ཚོའི་འགན་འཁུར་བློ་མཐུན་ལ།
གནངས་ཉིན་སྔ་དྲོ་ཆུ་ཚོད་བཅུ་པའི་ཐོག་འདི་ག་དར་རྒྱས་ཤང་ལ་ལོ་མཇུག་ཕྱོགས་བསྡོམས་ཀྱི་ཚོགས་འདུ་འཚོག་རྒྱུ་ཡིན་པས་གྲོང་ཚོའི་འགོ་ཁྲིད་རྒན་གཞོན་དང༌། སོ་ནམ་རྒྱི་ཆ་རྒྱུས་ལྡན་པའི་ཞིང་པ་རྒན་གྲས་གསུམ་དང་གཞོན་ནུ་གཉིས་བཅས་ནས་གྲོང་ཚོའི་སོ་ནམ་གྱི་ཉམས་མྱོང་དང་མྱོང་ཚོར་གྲ་སྒྲིག་གིས་ཚོགས་འདུར་དུས་ཐོག་ཏུ་ཕེབས་འབྱོར་ཡོད་པ་ཞུ། དར་རྒྱས་ཤང་མི་དམངས་སྲིད་གཞུང་གིས། ××××ལོའི་ཟླ××ཚེས××ལ། （ཐམ་ཀ）
དཔེ་གཞི 2
ཚོགས་འདུའི་བརྡ་ཐོ།
༄༅། །ས་གནས་ཐད་གཏོགས་ལས་ཁུངས་ཀྱི་འགོ་ཁྲིད་བློ་མཐུན་རྣམས་འདི་ཟླའི་ཚེས་ཉེར་ལྔ་ཉིན་གྱི་དགོང་དྲོའི་ཆུ་ཚོད་ལྔ་པའི་ཐོགས་ས་གནས་ཨུ་ཡོན་ལྷན་ཁང་གི་གྲོས་ཚོགས་ཁང་གཉིས་པར་ཚོགས་འདུ་འཚོག་རྒྱུ་ཡིན་པས་ལྷན་རྒྱས་དུས་ཐོག་དུ་ངོ་བཅར་ཡོད་པ་འཚལ། ས་ཨུད་གཞུང་དོན་ཁང་ནས། ××××ལོའི་ཟླ××ཚེས××ལ། （ཐམ་ཀ）
2）ལས་བཀོད་བརྡ་ཐོ།
༄༅། །ལས་བཀོད་བརྡ་ཐོ་ནི་གོང་རིམ་གྱིས་གཤམ་རིམ་ལ་ལས་དོན་གང་ཞིག་བཀོད་སྒྲིག་བྱེད་པའི་ཡིག་རིགས་ཤིག་ཡིན། དེར་ཇུས་འགོད་དང་འཆར་གཞིའི་རང་བཞིན་ལྡན་པས་བརྡ་སྤྲོད་བྱ་ཡུལ་གྱི་ཁྱབ་རྒྱ་ཆེ་ཆུང་ལ་གཞིགས་ཏེ་ནང་དོན་གླེང་བརྗོད་དང༌། བརྗོད་བྱ་གསལ་ལ་རྗོད་བྱེད་ཚིག་ཉོག་མེད་པ། གོ་རིམ་གསལ་བ་བཅས་ཀྱི་ནུས་པ་ལྡན་དགོས། བརྡ་ཐོ་འབྲི་སྐབས་བརྡ་ཐོ་གཏོང་ཡུལ་གྱི་ཚན་པའམ་མིའི་མིང་དང༌། ལས་དོན་གང་ཞིག་བསྒྲུབ་དགོས་པ། ལས་དོན་དེ་སྒྲུབ་པའི་དགོས་པ། དུས་བཀག་བརྡ་ཐོ་གཏོང་མཁན་གྱི་ཚན་པའམ་མིའི་མིང༌། ལོ་ཟླ་ཚེས་གྲངས་བཅས་པ་ཞིབ་གསལ་བྲི་དགོས།
3）སློབ་བསྡུའི་བརྡ་ཐོ།
སློབ་བསྡུའི་བརྡ་ཐོ།
༄༅། །གསར་འཛུགས་སློབ་ཆུང་གིས་འདི་ལོའི་ཟླ 9པར་སློབ་ཕྲུག་ཁག་གཅིག་བསྡུ་རྒྱུ་ཡིན་པས་དོ་སྣང་བྱེད་དགོས་པ་གཤམ་གསལ།
༡ .ལོ་རིམ་དང་པོའི་སློབ་ཕྲུག་མི་གྲངས××ཙམ་བསྡུ་རྒྱུ་དང༌།
༢ .ས་ཁོངས་འདི་གའི་བྱིས་པ་ལོ་བདུན་ལ་སོན་པ་རྣམས་སློབ་ཞུགས་ཀྱི་མིང་ཐོ་བཀོད་ཆོག་པ།
༤ .མིང་ཐོ་འགོད་རྒྱུ་དང་ངག་རྒྱུགས་ལེན་རྒྱུའི་དུས་ཚོད་ནི་ཟླ9ཚེས××ནས་ཚེས××བར་ཡིན་པ་བཅས། གསར་འཛུགས་སློབ་ཆུང་གིས། ××××ལོའི་ཟླ××ཚེས××ལ།
4）བགོ་འགྲེམས་བརྡ་ཐོ།
༄༅། །བགོ་འགྲེམས་བརྡ་ཐོ་ནི་དངོས་རྫས་དང་བཟའ་བཅའ་སོགས་བགོ་བཤའ་རྒྱག་སྐབས་རྟག་ཏུ་སྤྱོད་པའི་ཡིག་རིགས་ཤིག་ཡིན་ཞིང༌། བགོ་འགྲེམས་བརྡ་ཐོ་འབྲི་སྐབས་བགོ་འགྲེམས་བྱ་ཡུལ་དང༌། དངོས་རྫས་གང་ཞིག་བགོ་འགྲེམས་བྱེད་དགོས་པ། སྐལ་ཐོབ་གྲངས་ཚད། དུས་ཚོད་སོགས་གསལ་པོ་བྲིས་རྗེས་མཇུག་ཏུ་བརྡ་ཐོ་གཏོང་མཁན་ཚན་པའི་མིང་དང་ལོ་ཟླ་ཚེས་གྲངས་བཅས་པ་བྲི་དགོས།
དཔེ་གཞི།
བགོ་འགྲེམས་བརྡ་ཐོ།
༄༅། །ཆུ་ཤར་ཤང་གི་འགན་འཁུར་བློ་མཐུན་ལ། ད་ལམ་ཁྱེད་ཚོའི་རྩྭ་རའི་འབུ་སྐྱོན་སེལ་བྱེད་དུ་འབུ་སྨན་ཕྱེ་མ 666རྟགས་ཅན་རྒྱ་མ་སུམ་བརྒྱ་བགོ་སྤྲོད་བྱ་རྒྱུ་ཡིན་པས་རྒྱ་མ་རེར་རིན་སྒོར་རེ་བརྩིས་ཏེ་ཁྱོན་སྒོར་སུམ་བརྒྱ་ཐོབ་པ་འདི་ཟླའི་ཚེས××ཉིན་བརྡ་ཐོ་འདི་དང་རིན་དངུལ་བསྣམས་ནས་འདི་གར་ཞིང་སྨན་རྩིས་ལེན་བྱེད་མི་ངེས་གཏོང་ཡོད་པ་ཞུ། རྫོང་མཁོ་ཚོང་ཁང་གིས། ××××ལོའི་ཟླ××ཚེས××ལ།
ཀ་རྐྱང་ལེགས་བཤད་གུར་གུམ་མེ་ཏོག
ཞོགས་པའི་མཚམས་སྤྲིན་གྱི་ལང་ཚོ།། གཙང་བོའི་རླབས་ངོགས་སུ་འཕྱོ་དུས།། རྒྱང་རིང་ཡིད་རྟེན་གྱི་ན་ཆུང་།། སེམས་ཀྱི་དྲོད་ཐིགས་ལ་འཐིམ་སོང་།།
ཡུན་ཐུང་མཇལ་འཛོམས་ཀྱི་ཕྱི་མིག། སེམས་པའི་ཟབ་སུ་རུ་བརྐོས་དེ།། སླར་མཇལ་རེ་སྒུག་གི་སྤྲོ་བ།། ཡིད་ཀྱི་ཐེམ་བྱང་ལ་བསྟར་ཡོད།།
ལྷགས་རླུང་ཤུར་ཤུར་དུ་ལྡིང་ཞིང་།། སྡོང་ལོ་ཤུག་ཤུག་ཏུ་གཡོ་བས།། རྐང་དྲུག་བུང་བ་ཡི་ལྡིང་སྐོར།། སྔོན་གྱི་ལས་བསྐལ་དེ་དྲན་གི།།
དབྱར་གཞུང་རྩྭ་ཐང་གི་དྲི་མ།། ངེས་མེད་ཡུལ་ཕྱོགས་ལ་ཁྱབ་པས།། ངང་བའི་ཁྱུ་ཚོགས་ཀྱི་སྐད་བརྡ།། སེམས་ལ་གཟན་པ་དེ་ཡིན་འདུག།
ནོར་ནག་རི་ལུང་བ་ཁྱབ་ཀྱང་།། རང་བྱུང་མེ་ཏོག་གི་སྲོག་རྩ།། ནག་རིལ་དེ་དག་གི་སུག་པས།། སྐད་ཅིག་དེ་ཉིད་ལ་བཏུས་སོང་།།
ཀྱེ་མ་རྐང་དྲུག་ངའི་ལས་དབང་།། ཟིལ་མདངར་བདུད་རྩི་དེ་འདོད་ཀྱང་།། དངན་འཐེན་ཆོས་ཉིད་ཀྱི་བཀའ་བརྡར།། སུ་ཞིག་གཡོལ་བ་ཡང་སྟོངས་བསམ།།
དལ་མེད་སེམས་ངལ་གྱི་འགྲམ་ལྕགས།། རུལ་མེད་གནའ་རྫས་ཀྱི་རྔོམ་བརྗིད།། བབ་ཅོལ་སྨྲ་མཁས་ཀྱི་སྐྱེ་བོས།། ཡིད་ཀྱི་བརྩེ་བ་དག་གཞོམ་སོང་།།
མངལ་ཆགས་སྐབས་ངེས་པར་དུ་མཁོ་བའི་འཚོ་བཅུད་
མངལ་ཆགས་སྐབས་ངེས་པར་དུ་མཁོ་བའི་འཚོ་བཅུད་འགའ་ཞིག་རྒྱུན་གཏན་ལས་མང་བ་དགོས་ལ་འགའ་ཞིག་རྒྱུན་གཏན་དང་གཅིག་པ་བྱེད་དགོས། མངལ་ཆགས་སྐབས་ངེས་པར་དུ་མཁོ་བའི་འཚོ་བཅུད་ནི་སྤྲི་དཀར་གྱི་རིགས་ཡིན་ཞིང་། དེ་ཡང་ཉ་ཤ་དང་། ཤའི་རིགས། སྒོ་ང་། འོ་མ། འོ་བཟོས་ཐོན་རྫས། སྲན་མ་དང་སྲན་མས་བཟོས་པའི་བཟའ་བཅའ་སོགས་ཀྱི་ནང་སྤྲི་དཀར་མང་པོ་འདུས་ཡོད།
ཀལ་རིགས་ནི་འོ་བཟོས་ཐོན་རྫས་དང་མཚོ་སྐྱེས་སྔོ་རིགས་ཁྲོད་འདུས་ཚད་མཐོ་བ་དང་། ལྕགས་ནི་ཤ་མོ་ནག་པོ་དང་། ཧའེ་ཏའེ། སྨུག་ཚལ། ཕག་པའི་མཆིན་པ། སྲན་རིགས། སྒོ་ངའི་རིགས་སོགས་ཀྱི་བཟའ་བཅའི་ནང་འདུས་ཚད་ཕུན་སུམ་ཚོགས་པོ་ཡོད། རྣམ་ཀུན་སྦྲུམ་མར་མཁོ་བའི་འཚོ་བཅུད་སྔོ་ཚལ་དང་། ཤིང་ཏོག ཕག་པའི་མཆིན་པ། སྲན་རིགས་སོགས་ཀྱི་ནང་མང་པོ་ཡོད་ཅིང་། མངལ་ཆགས་སྐབས་སྦྲུམ་མར་འཚོ་བཅུད་སྣ་ཁ་མང་པོ་དགོས་པ་མ་ཟད། ཟས་རིགས་སྣ་ཚོགས་ཆ་སྙོམས་ངང་ཁ་སྣོན་རྒྱག་དགོས
ཀའེ་པུའུ།
ཀའེ་པུའུ་ནི་གཞི་བདག་ཡིན་ལ། ནུའུ་ཐིའི་ཁྱོ་ག་ཡང་ཡིན། ཁོང་གཉིས་ལས་ལྷའི་ཁྱོ་ཤུག་གཉིས་འཁྲུངས།
The big enead of Heliopolis
Noun │              ཨ་ཐུན། (ou Rê) ┌───────────┴───────┐           │                   │        ཧྲུའུ།─┬──────ཐི་ཧྥུ་ན་ཐི། ┌───┴────────┐                │            │              ནུའུ་ཐི།───────┬────ཀའེ་པུའུ། ┌───────────┬────────┴───────┬───────────┐   │           │                │           │            ཨུ་སའེ་ལི་སི།───┬──དབྱི་ཞི་སི།    སའེ་ཐི།    ནའེ་ཧྥུ་ཏི་སི།     Horus l'Ancien │      Horus
ཕྱི་ཕྱོགས་དྲ་མཐུད།
Llista de personatges de la mitologia egípcia
ཡུལ་ཤུལ་
༼ཡུལ་ཤུལ་༽ཞེས་པའི་མིང་བོད་ཡིག་ལས་འབྲི་ཐབས་
དག་ཐེར་བྱེད་པ་སྐོར་གྱི་བརྡ་སྦྱོར།
གངས་ཆབ་ཡིག་སྒྱུར་ལས་སྒྲུབ་ཁང་གིས་རྒྱ་ཡིག་ནས་བསྒྱུར།
རྫོང་༼གྲོང་ཁྱེར་༽དང་ཁུལ་ཐད་གཏོགས་ཀྱི་ལས་ཁུངས། མི་དམངས་ཀྱི་ཚོགས་པ། ཡུལ་ཤུལ་གྱི་སྡེ་ཚན་ཞིང་ཆེན་དུ་སྡོད་པའི་ཐད་ཀར་དོ་དམ་བྱེད་མཁན་གྱི་ཚན་པ་ཁག་ལགས།
ཀྲུང་གུང་ཡུལ་ཤུལ་ཁུལ་ཨུད་ཀྱིས་བརྒྱུད་པའི་ཡིག་ཆ་ཨང་༢༢༧དང་ཁུལ་མི་དམངས་སྲིད་གཞུང་གིས་བརྒྱུད་པའི་ཡིག་ཆ་ཨང་༦༣༨པའི་མཛུབ་སྟོན་གྱི་དགོངས་དོན་དང་། མཚོ་སྔོན་ཞིང་ཆེན་གྱི་བོད་རིགས་ཞིབ་འཇུག་ཚོགས་པའི་མཚོ་བོད་ཞིབ་འཇུག་༢༠༡༨ལོའི་ཨང་༡༢པའི་《༼ཡུལ་ཤུལ་༽ཞེས་པའི་མིང་བོད་ཡིག་གི་འབྲི་ཚུལ་མང་བའི་གནད་དོན་གྱི་གསལ་བཤད་དང་སྙན་ཞུ་》ཡི་བླང་བྱར་གཞིགས། འབྲེལ་ཡོད་གནས་ཚུལ་གྱི་བརྡ་སྦྱོར་གཤམ་གསལ་ལྟར།
གཅིག སྤྱི་ལོ༢༠༡༧ལོའི་ཟླ་༣པར་ཡུལ་ཤུལ་གྲོང་ཁྱེར་མི་དམངས་སྲིད་གཞུང་གིས་སྒྲིག་འཛུགས་བྱས་ཤིང་ཁུལ་སྲིད་གཞུང་གཞུང་དོན་ཁང་དང་ཁུལ་དང་རྫོང་དམངས་སྲིད་ཅུས། ཁུལ་དང་རྫོང་མི་རིགས་སྐད་ཡིག་ལས་དོན་གཞུང་ལས་ཁང་སོགས་ཚན་པ་དང་སྡེ་ཁག་རྣམས་ཞུགས་པའི་༼ཡུལ་ཤུལ་བོད་རིགས་རང་སྐྱོང་ཁུལ་བོད་སྐད་ཀྱི་ས་མིང་ཚད་ལྡན་ཅན་དུ་གཏོང་བའི་ཐག་གཅོད་བྱེད་པའི་བགྲོ་གླེང་༽སྐོང་འཚོག་བྱས་ཤིང་ཚན་ཁག་ཆེན་པོ་བཞིའི་ཐིང་རིམ་པའི་འགོ་ཁྲིད་དང་དམིགས་བསལ་གདན་ཞུས་གྱི་རྒྱལ་ཁབ་རིམ་པ་དང་ཞིང་ཆེན། གྲོང་ཁྱེར། ཁུལ་བཅས་གྱི་ཆེད་མཁས་པ་༧༠ལྷག་ཚོགས་འདུར་ཞུགས་ལ། ཚོགས་ཞུགས་མཁས་དབང་དག་གིས་ཞིབ་འཇུག་དང་བགྲོ་གླེང་བྱས་པ་བརྒྱུད། ས་མིང་ཚད་ལྡན་ཅན་དུ་གཏོང་བའི་ཐག་གཅོད་བྱེད་ཕྱོགས་ཀྱི་རྩ་དོན་ལྟར། བོད་ཀྱི་སྲོལ་རྒྱུན་རིག་གནས་དང་ཡུལ་ཤུལ་གྱི་ལོ་རྒྱུས། ཆེད་ལས་མི་སྣའི་ར་སྤྲོད་བྱས་པའི་དཔྱད་རྩོམ་བཅས་ལ་གཞི་བཟུང་ནས། ཡུལ་ཤུལ་ས་ཁུལ་གྱི་སྲོལ་རྒྱུན་རིག་གནས་ལ་མ་ལྟས་བར་རྐང་བཙུགས་ནས་ངོ་དགའ་སྤྲེལ་ལད་དང་ནུས་མེད་ཉམས་སྟོན། མིང་དོན་མི་མཚུངས་བའི་སྲིད་འཛིན་ས་ཆ་ཁ་ཤས་ཀྱི་མིང་བསྒྱུར་ཐབས་ནོར་བ་དང་ཡི་གེའི་ཉེར་སྤྱོད་ཚད་ལྡན་མ་ཡིན་པ་༼ཡུལ་ཤུལ་༽ལ་༼ཡུས་ཧྲུའུ་༽བྲིས་པ་སོགས་ཡུལ་ཤུལ་གྱི་བོད་ཡིག་སྲིད་འཛིན་ས་མིང་གི་གནད་དོན་༢༧༣་ཚད་གཞི་ཅན་ལ་ཐག་གཅོད་བྱས་པ་ལེགས་གྲུབ་བྱུང་བ་མ་ཟད། ཞིང་ཆེན་མི་རིགས་ལས་དོན་ཨུ་ལྷན་དང་ཞིང་ཆེན་ཁུལ་དབྱེའི་ས་མིང་ཁྲུའུ། རྒྱལ་སྲིད་སྤྱི་ཁྱབ་ཁང་ས་མིང་གཞུང་ལས་ཁང་སོགས་ལ་ཐོ་འགོད་སྙན་སེང་ཡང་ཞུས་ཤིང་ཁུལ་ཡོངས་ཀྱི་ཁྱབ་ཁོངས་སུ་སྤྱི་བསྒྲགས་བྱས་སོ།
གཉིས་པ། སྤྱི་ལོ་༢༠༡༨ལོའི་ཟླ༨པར་ཡུལ་ཤུལ་དུ་༼ཡུལ་ཤུལ་གྱི་གཙང་གསུམ་ཆུ་འགོའི་སྣོད་བཅུད་ཤེས་དཔལ་འཛུགས་སྐྱོང་གླེང་སྟེགས༽སྤེལ་བའི་ཁྲོད། ཆེད་མཁས་པ་དང་མཁས་དབང་ཚོས་༼ཡུལ་ཤུལ༽གྱི་བོད་ཡིག་གི་ས་མིང་འབྲི་ཐབས་དག་ཐེར་བྱེད་རྒྱུ་ནི་བོད་ཀྱི་རིག་གནས་རྒྱུན་མཐུད་འཕེལ་རྒྱས་ལ་ཤུགས་རྐྱེན་ཐེབས་ངེས་ཤིང་། ས་མིང་ཚད་ལྡན་ཅན་དུ་འབྲི་བ་མི་རིགས་མཐུན་སྒྲིལ་སྲ་བརྟན་གྱི་རྩ་བའི་གནས་ས་ཡིན་ཞིང་། ཀྲུང་ཧྭའི་ལོ་རྒྱུས་ཀྱི་ཆུ་རྒྱུན་རིང་མོ་ཁྲོད་ཀྱི་རིག་གནས་དང་སྤྱི་ཚོགས། ལོ་རྒྱུས་དང་ས་ཁམས་བཅས་ཀྱི་དོན་སྙིང་སྟེགས་བཞིན་ཡོད་པས། རྒྱ་ཆེའི་མང་ཚོགས་ཀྱི་བླང་བྱ་དྲག་པོ་ལ་བརྩི་འཇོག་བྱས་ཏེ་ཡུལ་ཤུལ་ཞེས་པའི་མིང་བོད་ཡིག་གི་འབྲི་ཐབས་དེ་ས་གནས་དེ་གའི་མི་རིགས་ཀྱི་གོ་དོན་གྱི་ས་མིང་འབྲི་སྟངས་ལྟར། གཅིག་གྱུར་དུ༼ཡུལ་ཤུལ༽འབྲི་བར་དག་ཐེར་བྱེད་པ་ནི་སྲིད་གཞུང་སྡེ་ཁག་གི་ཁ་ཚ་དགོས་གཏུགས་ཀྱི་ལས་དོན་ཡིན་པ་གཅིག་མཐུན་དུ་དགོངས།
གསུམ་པ། ད་ལམ། མཚོ་སྔོན་ཞིང་ཆེན་རིག་གནས་གསར་འགྱུར་དཔེ་སྐྲུན་ལས་རིགས་དང་ཡུལ་ཤུལ་གྱི་བརྒྱ་ཆ་༨༠ས་ཁུལ་དང་སྡེ་ཚན། མི་སྒེར་གྱིས་༼ཡུལ་ཤུལ༽ཞེས་པའི་བོད་ཡིག་ཚད་ལྡན་དུ་བཀོལ་སྤྱོད་བྱེད་བཞིན་ཡོད།
དེར་བརྟེན། ད་དུང་༼ཡུལ་ཤུལ་༽ཞེས་བོད་ཡིག་བཀོལ་སྤྱོད་ཚད་ལྡན་དུ་བཏང་མེད་པའི་ས་ཁུལ་དང་ཚན་པ་ཁག་གིས། གཞུང་ཐམ་དང་ཡིག་ཆ། སྒོ་བྱང་སོགས་ཚད་ལྡན་དུ་ཐག་གཅོད་བྱེད་དགོས་ལ། དུས་བཅད་ཟླ་བ་གཅིག་གི་ནང་དག་ཐེར་བྱ་དགོས་༼ཡིག་ཆ་འདི་འགྲེམ་སྤེལ་བྱས་པའི་ཉིན་ནས་བཟུང་། གཅིག་གྱུར་དུ་༼ཡུལ་ཤུལ༽ཞེས་པའི་མིང་དེ་བཀོལ་སྤྱོད་བྱ་དགོས༽ སྐབས་ཐོག་ཏུ་ངེད་གཞུང་ལས་ཁང་གིས་འབྲེལ་ཡོད་སྡེ་ཚན་དང་མཉམ་འབྲེལ་བྱས་ཏེ་ཕྱོགས་ཡོངས་ནས་ཞིབ་བཤེར་བྱ་རྒྱུ་ཡིན།
ཡུལ་ཤུལ་ཁུལ་མི་རིགས་སྐད་ཡིག་ལས་དོན་གཞུང་ལས་ཁང་ནས།
སྤྱི་ལོ་༢༠༡༨ལོའི་ཟླ༡༠ཚེས༢༢ཉིན།
关于“玉树”一名藏文正字书写的通知
各县(市),州直各机关单位,各人民团体,省驻玉树各垂管单位: 根据中共玉树州委传阅文227号、州人民政府传阅文638号文批示精神,按照青海省藏族研究会青藏研【2018】12号《关于“玉树”藏文一名多写问题的说明报告》要求,现将相关情况通知如下:
一、 2017年3月由玉树州人民政府组织,州政府办公室、州县民政局、州县民族语文工作办公室等单位部门参加召开了“玉树藏族自治州藏语地名标准化处理研讨会”,四大班子厅级领导出席,特邀国家级和其他省市、州内专家70余人. 经过与会专家学者研究探讨,按照地名标准化处理原则,依据藏族传统文化、玉树历史记载和专业人员的考证论文,对玉树地区不顾传统文化、刻意崇洋、虚张声势、名不符实的一些行政地名和行政地名译写不准确、用字不规范的“玉树”藏语地名༼ཡུས་ཧྲུའུ༽等存在问题的273个玉树藏语行政地名完成了标准化处理,并报省民委、省区划地名处、国务院地名办等备案,在全州范围内进行了公告.
二、2018年8月在玉树举办的“玉树三江源生态文明建设论坛”中,专家学者一致认为“玉树”藏语地名正字书写关系影响到藏族文化可持续发展,实现地名标准化是稳固民族团结的根本所在,承载着中华历史长河中的文化、社会、历史及其地理意义. 认为尊重广大群众的强烈要求,将玉树的藏文应按当地本民族含义的地名正字书写,统一“玉树”藏文正字书写是政府部门的当务之急.
三、目前,青海省文化新闻出版界及玉树州80%的地区、单位和个人,正在规范使用玉树“ཡུལ་ཤུལ”藏文正字书写.
鉴于以上情况,请尚未进行规范使用玉树“ཡུལ་ཤུལ”藏文正字书写的各地区和单位,要求对公章、文件、门牌等藏文书写进行规范处理,限时一个月整改(自文件下发之日起,统一使用ཡུལ་ཤུལ),届时我办联合相关单位进行组织全面检查. 特此通知！ 玉树州民族语文工作办公室 2018年10月22日
བཀབ་ནེ
ཀྲོང་གསར་དཔོན་སློབ་ཀྱི་ན་བཟའ། ཚོས་གཞི་ལུང་སེར།རྒྱ་ཚད་མཐོ་དྲུག་དང་ལག་གང།དཀྱུས་ཚད་མཐོ་ཉེར་གཅིག་རལཔ་མེད་པ། ཧེ་མ་སྤྱི་བླ་རྣམ་གསུམ་གྱི་ན་བཟའི་ཚོས་གཞི་འདི་སློབ་དཔོན་བཞིའི་སྒྲིག་གི་ན་བཟའ་དང་རིགས་འགྲེས་ཏེ་ཚོས་གཞི་ལི་ཝང་ཨིན་རུང།སྤྱི་བླའི་གོ་གནས་འདི་བརྒྱུད་འཛིན་གྱི་རྒྱལ་སྲས་ཀྱིས་མཛདཔ་ལས་སྤྱི་ ལོ་༡༩༧༡ ལུ་འབྲུག་རྒྱལ་གསུམ་པ་གིས་རྒྱས་སྲས་འཇིགས་མེད་སེང་གེ་དབང་ཕྱུག་ཀྲོང་གསར་དཔོན་ སློབ་ཀྱི་བདག་འགན་མངའ་གསོལ་གནངམ་ད་ན་བཟའི་ཚོསགཞི་སེརཔོ་ཡང་མེནམ་ལི་ཝང་ཡང་མེན་པའི་སེརཔོ་ངོ་མ་ལས་ལི་ཝང་གི་ཁ་ཙམ་དང་ལི་ཝང་ངོ་མ་ལས་སེར་ཁ་མཚམས་ཅིག་སྦེ་ལུང་སེར་མའི་ཚོས་ མདོག་བཟོ་གནང་ནུག དེ་ལས་ཚུར་དཔོན་སློབ་ཀྱི་ན་བཟའ་ལུང་སེར་མའི་ལམ་སྲོལ་དར་ཡོདཔ་ཨིན།
སྐུ་འཁོར་གྱི་ན་བཟའ། ཚོས་གཞི་ལི་ཝང་ཁ་གནག་སུ་ཅིག༼བཙོད་ཁམས༽རྒྱ་ཚད་མཐོ་དྲུག་དང་ལག་གང།དཀྱུས་ཚད་མཐོ་ ཉེར་གཅིག་རལཔ་མེད་པ། མི་དབང་རྒྱལ་སྲས་ཚུ་གི་ན་བཟའ་དེ་སྐུ་ན་ཆུང་ཀུའི་བསྒང་སྐུ་ཡོན་བཞེས་པའི་སྐབས་སུ་བཀབ་ནེ་ དཀརཔོ་དང་ཡང་ན་སྨན་རྩེ་བཀབ་ནེ་བཞེསཔ་ཨིན།སྨན་རྩེ་བཀབ་ནེ་འདི་ཕྱག་སྒརཔ་རྡིག་ཤོསམ་གིས་ བཞེསཔ་ལས་ཧེ་མ་རྒྱལ་སྲས་ཚུ་ཡབ་རྒྱལ་པོའི་སྒོ་ཁར་ཕྱག་སྒརཔ་དམངས་ཀྱི་འགུབ་བདག་སྦེ་ཕྱག་ འགན་བཞེསཔ་ལས་བརྟེན་ཏེ་ཨིན། རྒྱལ་པོའི་སྲས་ཚུ་དགུང་ལོ་༡༨བཞེས་ཞིནམ་ལས་གཞུང་གཡོག་ནང་ཕྱག་འགན་བཞེས་མི་ཚུ་ཕྱག་འགན་གྱི་གནས་རིམ་དང་བསྟུན་པའི་ན་བཟའ་བཞེསཔ་ཨིན་རུང་སྤྱིར་བཏང་རྒྱལ་སྲས་ཀྱི་ཁྱད་དབང་དང་ བསྟུནམ་ད་དམིགས་བསལ་སྐུ་འཁོར་གྱི་ན་བཟའ་ཚོས་གཞི་ལི་ཝང་ཁ་ནག་སུ་ཅིག འདི་ཡང་སྤྱི་ལོ་༢༠༠༧་སྤྱི་ཟླ་༨་པའི་སྤྱི་ཚེས་༢༧་ལུ་མི་དབང་མངའ་ཞབས་ལས་རྒྱལ་སྲས་དྲགོས་འཇིགས་རྒྱལ་ཨྱོན་དབང་ཕྱུག་ལུ་ན་བཟའ་བཙོད་ཁམས་གནང་མི་ལས་རིམ་བཟུང་སྟེ་དར་ཁྱབ་བྱུང་ཡོདཔ་ཨིན།
བློན་པོའི་ན་བཟའི་སྐོར། ཚོས་གཞི་ ལི་་ཝང་། རྒྱ་ཚད་ མཐོ་དྲུག་དང་ལག་གང་། དཀྱུས་ཚད་མཐོ་ཉེར་གཅིག་རལཔ་མེད་པ།    ཧེ་མ་དུས་རབས་༡༧་པའི་ནང་གྲྭ་ཚང་གི་སློབ་དཔོན་བཞིའི་ན་བཟའ་ལས་རྟ་དྲངས་ཏེ་མཛད་གནང་མི་སྤྱི་བླ་རྣམ་གསུམ་གྱི་ན་བཟའ་ལི་ཝང་འདི་སྤྱི་ལོ་༡༩༦༨ལུ་མི་དབང་འབྲུག་རྒྱལ་གསུམ་པ་མཆོག་གིས་ལྷན་རྒྱས་གཞུང་ཚོགས་འགོ་དང་པ་བཙུགསཔ་ད་འབྲུག་གཞུང་གི་བློན་པོ་ལྷན་རྒྱས་ཚུ་གི་བཀབ་ནེ་སྦེ་གནང་ནུག ལྷན་རྒྱས་འོགམ། ཚོས་གཞི་ལུང་དམར། རྒྱ་ཚད་་མཐོ་ལྔ་དང་ལག་གང་། དཀྱུས་མཐོ་ཉེར་གཅིག་རལཔ་མེད་པ། ལྷན་རྒྱས་འོགམ་ཟེར་གཉིས་སྐལ་མའི་ལྟག་ལས་དང་བློན་པོའི་འོག་ལས་སྦེ་སྤྱི་ལོ་༡༩༦༩ ལུ་མི་དབང་ འབྲུག་རྒྱལ་གསུམ་པ་མཆོག་གིས་དོན་གྲུབ་ཕུན་ཚོགས་ཟེར་མི་འདི་ནང་སྲིད་བློན་པོ་འོགམ་དང་། སངས་རྒྱས་བསྟན་འཛིན་འདི་རྒྱལ་པོའི་གཟིམ་དཔོན་དང་། ཤིང་མཁར་བླམ་འདི་ཚོགས་དཔོན་སྦེ་བློན་པོ་འོགམ་གསུམ་བསྐོ་བཞག་མཛད་གནང་ནུག  བཀབ་ནེ་གི་ཚོས་གཞི་ཡང་བློན་པོ་དང་འདྲ་བ། བཞེས་ལུགས་གཉིས་སྐལམ་དང་འདྲ་བར་མཛད་གནང་ནུག བཞེས་ལུགས-མདུན་བཀལ་བལྟབ་མི་ཆོག་རྩེ་བཏོན་ཏེ་བལྟབ་མཚམས་ཕྱག་བལྟབ་གཡོན་པའི་གུ་བཀལ་ཏེ་བཀབ་ནི་དང་། བཀབ་ནེའི་སོ་འདི་གོ་གི་སོ་ཁ་ལས་མར་ལག་གང་ཙམ་མར་བཏང་ནི་དང་དཔའ་རྟགས་ཀྱི་རྩ་ཕྱི་ཁར་ཐོནམ་སྦེ་བཀབ་དགོ
དཔོན་གཉིས་སྐལ་མའི་ན་བཟའ། ཚོས་གཞི་དམརཔོ། རྒྱ་ཚད་མཐོ་ལྔ་དང་ལག་གང་། དཀྱུས་མཐོ་ཉེར་གཅིག་རལཔ་མེད་པ། གཉིས་སྐལམ་ཟེར་སླབ་དགོ་མི་འདི་ ཧེ་མ་འབད་བ་ཅིན་ཁོང་ཚུ་ཆིབས་ཞོན་པའི་དཔོན་ཁག་གི་སྐལཝ་ གཉིས་བརྩེགས་ཐོབ་ལམ་ཡོདཔ་ལས་བརྟེན་ཨིན་པས། བཞེས་ལུགས- ལྷན་རྒྱས་འོགམ་དང་འདྲ་རུང་བཀབ་ནེའི་སོ་འདི་གོ་གི་སོ་དང་འདྲན་འདྲ་བཏང་དགོཔ་ཨིན། ཧེ་མ་སྡེ་སྲིད་ཀྱི་དབུ་ཁྲིད་འོག་ལུ་ཡོད་པའི་གཞུང་ལྷན་རྒྱས་དགུའི་ནང་ལས་གོང་གཟིམ། གཞུང་མགྲོན་གཉེར། ཤར་ཝང་སྤར་གྱི་རྫོང་དཔོན་གསུམ་འདི་གཉིས་སྐལམ་གོང་མའི་གོ་གནས་ཨིནམ་ལས་བཀབ་ནེ་གི་ཚོས་གཞི་ཡང་བཙོད་ཁམས་བཞེས་སྲོལ་ཡོདཔ་དང་།གཞན་གསོལ་དཔོན། དར་དཔོན། གཟིམ་དཔོན་ནངམ།རྫོང་གཞི་གཞན་གྱི་རྫོང་དཔོན་ཚུ་གཉིས་སྐལམ་ཟེར་བཀབ་ནེ་གི་ཚོས་གཞི་དམརཔོ་བཞེས་སྲོལ་འདུག །འབྲུག་རྒྱལ་བཞི་པའི་སྐབས་ལས་ཞི་གཡོགཔ་EX3ཡན་ཆད་ཀྱི་བཀབ་ནེ་དམརཔོ་གནང་ནིའི་འོས་འབབ་ཚད་གཞིའི་གྲངས་སུ་ཚུདཔ་ཨིན་རུང་གཉིས་སྐལ་མའི་གོ་གནས་འདི་འབྲུག་རྒྱལ་པོའི་ཞབས་ལས་འོས་འབབ་གཟིགས་ཏེ་སོ་སོའི་ལཱ་ཤུལ་གྱི་གྲུབ་འབྲས། ཁྱད་འཕགས་ཀྱི་ཤེས་ཚད། ངལ་རངས་ཀྱི་ཐུགས་ གཏད། ལྕོགས་གྲུབ་ཀྱི་ངོས་འཛིན་དང་གཅིག་ཁར་འབྲུག་རྒྱལཔོ་མཆོག་གིས་དམིགས་བསལ་ཐུགས་ བརྩེའི་ཁྱད་དབང་གི་ཐོག་ལས་གནངམ་མ་གཏོགས་EX3ཡན་ཆད་ཀྱི་འགོ་དཔོན་ག་ར་ལུ་ཐོབ་ལམ་ མེདཔ་ཨིན།
ཆེད་བསྟོད་ཅན་གྱི་འཐུས་མི། ཚོས་གཞི་ཧོནམ། རྒྱ་ཚད་མཐོ་ལྔ་དང་ལག་གང་། དཀྱུས་མཐོ་ཉེར་གཅིག་རལཔ་མེད་པ། བཞེས་ལུགས་ གཉིས་སྐལམ་དང་འདྲ། འབུ་རས་ཧོནམ་འདི་འབྲུག་རྒྱལཔོ་རིམ་བྱོན་གྱིས་སྒྲིག་ཡངས་ཀྱི་སྐབས་སུ་བཞེས་སྲོལ་ཡོདཔ་ཨིན་རུང་སྤྱི་ལོ་༡༩༦༥ ལུ་མི་དབང་འབྲུག་རྒྱལ་གསུམ་པ་མཆོག་གིས་མི་སེར་གྱི་བཙག་འཐུ་ལས་གྲུབ་པའི་བློ་གྲོས་ཚོགས་སྡེའི་འཐུས་དཔོན་སྐུ་ཚབ་ཚུ་གི་བཀབ་ནེ་ལུ་སྲོལ་བཏོད་གནང་ནུག འདི་ལུ་རྟ་དྲངས་ཏེ་སྤྱི་ལོ་༢༠༠༨ ལས་དམངས་གཙོ་བོའི་གཞུང་འགོ་བཙུག་པའི་སྐབས་བཀབ་ནེ་ཧོནམ་འདི་མི་སེར་གྱི་འདེམས་ཁོངས་སོ་སོ་ལས་བཙག་འཐུ་སྒྲུབ་ཡོད་པའི་ཆེད་བསྟོད་ཅན་གྱི་འཐུས་མི་གི་བཀབ་ནེ་སྦེ་སྲོལ་བཙུག་གནང་ནུག འབུ་རས་ཧོནམ་འདི་གནམ་ཧོནམ་དང་རྒྱ་མཚོ་ཧོནམ་གི་དཔེ་ལས་རྟ་དྲངས་ཏེ་སྤྱི་ཚོགས་དང་མི་མང་གི་བརྡ་མཚོན་ལུ་ལག་ལེན་འཐབ་ཨིན།
དྲང་དཔོན་གྱི་བཀབ་ནེ། ཚོས་གཞི་ལྕང་ཁ་༼གཡུ་མདོག་ཅནམ༽   རྒྱ་ཚད་མཐོ་ལྔ་དང་ལག་གང་། དཀྱུས་མཐོ་ཉེར་གཅིག་རལཔ་མེད་པ། དྲང་ཁྲིམས་ལྷན་སྡེའི་ནང་ ཁྲིམས་ཀྱི་རང་དབང་སོ་སོར་ཡོད་པའི་ངོས་འཛིན་གྱི་དོན་ལུ་མི་དབང་འབྲུག་རྒྱལ་བཞི་པ་མཆོག་གི་དགོངས་གྲོལ་དང་འཁྲིལ་ཏེ་སྤྱི་ལོ་༢༠༠༥ལས་དྲང་ཁྲིམས་ལས་གཡོག་བཅའ་ཁྲིམས་དང་བསྟུན་དྲང་དཔོན་ཚུ་གི་བཀབ་ནེ་གཡུ་མདོག་ཅནམ་བཞེས་སྲོལ་བྱུང་ནུག ད་རེས་རྩ་ཁྲིམས་ཅན་གྱི་གོ་གནས་འཆང་མི་མངོན་མཐོ་ཁྲིམས་འདུན་གྱི་དྲང་དཔོན་དང་ཆེ་མཐོའི་ཁྲིམས་འདུན་གྱི་དྲང་དཔོན་ཚུ་ཡང་བཀབ་ནེ་ལྕང་ཁ་འདི་བཞེསཔ་ཨིན། བཞེས་ལུགས་གཉིས་སྐལམ་དང་འདྲ།
རྫོང་བདག་གི་བཀབ་ནེ། ཚོས་གཞི་དམར་པོའི་བར་ལས་དཀརཔོ་ལག་གང་།རྒྱ་ཚད་མཐོ་ལྔ་དང་ལག་གང་།དཀྱུས་མཐོ་ཉེར་གཅིག་རལཔ་མེད་པ། རྫོང་ཁག་ནང་ལུ་གཞུང་གི་སྐུ་ཚབ་ངོ་མ་གཅིག་སྦེ་ཕྱག་འགན་འབག་མི་རྫོང་བདག་འདི་ཚུ་ལུ་ མི་དབང་འབྲུག་རྒྱལ་བཞི་པ་མཆོག་གི་དགོངས་གྲོལ་དང་འཁྲིལ་ཏེ་སྤྱི་ལོ་༢༠༠༦ལུ་བཀབ་ནེ་རལཔ་མེདཔ། དམརཔོའི་བར་ལས་དཀརཔོ་ལག་གང་རེ་འབད་མི་བཟོ་གནང་ནུགབཞེས་ལུགས་གཉིས་སྐལམ་དང་འདྲ།
རྫོང་རབ་ཀྱི་བཀབ་ནེའི་སྐོར། ཚོས་གཞི་དཀརཔོའི་སྦུག་ལུ་དམརཔོ་ལག་གང་། རྒྱ་ཚད་མཐོ་གསུམ་དང་ལག་གང་། དཀྱུས་རལཔ་བཅས་མཐོ་ཉེར་གཅིག ཧེ་མ་འབད་བ་ཅིན་ཆིབས་ཞོནམ་ཟེར་སྒོ་རཔ། རྩ་གཉེར། ཤ་གཉེར་ཚུ་དང་དྲུང་པ་སྐུ་ཚབ་འདི་ཚུ་མང་ཤོས་རང་འགོ་དཔོན་གྱི་ཐོབ་ལམ་རྐྱང་སྐལ་ཐོབ་མི་ཚུ་ཨིན་པས། ཨིན་རུང་སྤྱི་ལོ་༡༩༦༣ ལུ་ཁྱུང་གསེབ་རིག་འཛིན་ཐིམ་ཕུག་གཉེར་ཆེན་རབ་འབྱམས་འགོ་དང་པ་བཀལཝ་ད་མི་དབང་འབྲུག་རྒྱལ་གསུམ་པ་མཆོག་གིས་ཞབས་ལས་བཀའ་གནང་སྟེ་བཀབ་ནེ་དཀརཔོ་རལཔ་ཡོད་མི་སྦུག་ལས་དམརཔོ་ལག་གང་དང་། མཐའམ་གཉིས་ལས་དམརཔོ་ལག་གང་རེ་འབད་མི་གསུམ་བཙུགས་ཏེ་རབ་འབྱམས་ཀྱི་བཀབ་ནེ་བཟོ་གནང་ནུག  དེ་ལས་ཚུར་རྫོང་རབ། དྲང་དཔོན་རབ་འབྱམས་དང་དྲུང་པ་ཚུ་གི་བཀབ་ནེ་སྦེ་བཀབ་སྲོལ་དར་ནུག
དྲང་རབ་ཀྱི་བཀབ་ནེའི་སྐོར། ཚོས་གཞི་དཀརཔོའི་སྦུག་ལུ་ལྕང་ཁ་ལག་གང་། རྒྱ་ཚད་མཐོ་གསུམ་དང་ལག་གང་། དཀྱུས་རལཔ་བཅས་མཐོ་ཉེར་གཅིག ཧེ་མ་རྫོང་རབ་ཚུ་དང་འདྲ་རུང་ཤུལ་ལས་སྤྱི་ལོ་༢༠༠༥་ལས་འགོ་བཙུག་སྟེ་དྲང་རབ་དང་དྲུང་པ་འདི་ཚུ་གི་བཀབ་ནེ་ཚུ་རྫོང་རབ་ཀྱི་བཀབ་ནེ་དང་རིགས་འགྲེས་ཏེ་བཀབ་ནེ་སྦུག་དང་མཐའམ་དམརཔོ་གི་ཚབ་ལུ་ལྕང་ཁ་གཡུ་མདོག་ཅནམ་བཙུག་སྟེ་ལག་ལེན་འཐབ་སྲོལ་བྱུང་ནུག བཞེས་ལུགས-གཡས་ཧོངས་ཀྱི་བཀབ་ནེའི་སོ་འདི་གོ་གི་སོ་ཁ་ལས་ལག་གང་ཙམ་ཡར་འཐུ་སྟེ་བཀབ་དགོ
རྒཔོ་གི་བཀབ་ནེ། ཚོས་གཞི་ཁ་དམར། རྒྱ་ཚད་མཐོ་བཞི། དཀྱུས་རལཔ་བཅས་མཐོ་ཉེར་གཅིག རྒཔོ་ཟེར་རྒེད་འོག་གཅིག་གི་མི་སྡེའི་འཛིན་སྐྱོང་འཐབ་མི། རྒཔོ་ཟེར་བའི་ཚིག་འདི་ཡང་སྒརཔ་ལས་འགྱུར་བ་སོང་སོངམ་ཅིག་ཨིན། བཞེས་ལུགས་-ཆིབས་ཞོནམ་དང་འདྲ། ཧེ་མ་འབད་བ་ཅིན་རྟོགས་ལྡན་སྒརཔ་ཟེར་ཞབས་དྲུང་རིན་པོ་ཆེ་གིས་བྱིན་གྱིས་བརླབས་ཏེ་གནང་བའི་སྔགས་པའི་ཆས་ ནང་ན་གོས་དང་ཕྱི་ལས་སྨད་གཡོག་དཀརཔོ། བཀབ་ནེ་ཁ་དམར། བརྡ་ལན་འབད་ནི་གི་དོན་ལས་སྐེད་པར་རྐང་དུང་བཙུགས་ཏེ་འགྱོ་སྲོལ་སྡོད་ནུག ཤུལ་ལས་རྒཔོ་ཚུ་གི་བཀབ་ནེ་ཡང་ཧེ་མ་རྟོགས་ལྡན་སྒརཔ་ཚུ་གིས་བཞེས་མི་བཀབ་ནེ་ཁ་དམར་ སྦུག་དམརཔོ་མཐའམ་གཉིས་དམརཔོ་རལཔ་ཡོད་མི་འདི་ལག་ལེན་འཐབ་ནུག།
སྤྱིར་བཏང་གི་བཀབ་ནེ། ཚོས་གཞི་དཀརཔོ། རྒྱ་ཚད་མཐོ་གསུམ་དང་ལག་གང་། དཀྱུས་རལཔ་བཅས་མཐོ་ཉེར་གཅིག བཀབ་ལུགས- ཆིབས་ཞོནམ་དང་འདྲ།
དྲན་གསོ། ཕོ་སྐྱེས་ཚུ་གིས་མདུན་བཀལ་མར་ཕབ་མི་འདི་དང་ཨམ་སྲུ་ཚུ་གིས་རག་ཅུང་དཔུང་གཡས་གཡོན་ལས་བསྐོར་ཏེ་བཀབ་མི་གཉིས་གུས་བཀུར་ཞུ་བའི་དོན་དང་མདུན་བཀལ་ཡར་བཀལ་མི་དང་རག་ཅུང་གཉིས་བལྟབ་རྐྱབ་སྟེ་ཕྱག་ལྟག་གཡོན་པ་བཀལ་ཏེ་རལཔ་གདོང་ཁར་སྟོན་ཏེ་འགྱོ་དགོ་མི་ཚུ་ཅོག་ར་འཐདཔ་ཨིན།
ཐེག་མཆོག་རྣམ་གྲོལ་བཤད་སྒྲུབ་དར་རྒྱས་གླིང་།
ཡེ་ཤེས་འོད་གསལ་ཤེས་རབ་རལ་གྲི་གླིང་།
ཡེ་ཤེས་འོད་གསལ་ཤེས་རབ་རལ་གྲི་གླིང་༼རྣམ་གླིང་གཞི་རིམ་སློབ་གྲྭ་༽ནི་སྤྱི་ལོ་ ༡༩༦༢ ལོར་གྲུབ་དབང་པདྨ་ནོར་བུས་ཕྱག་བཏབ།
བོན་གྱི་གྲུབ་མཐའི་རྣམ་གཞག
སྟོན་པ་གཤེན་རབ་མི་བོ་ཆེའི་མཛད་རྣམ་གྱི་སྐོར།
དང་པོ། སྟོན་པ་གཤེན་རབ་མི་བོ་ཆེའི་མཛད་རྣམ་གྱི་སྐོར།དེ་ལ་འདིར་གཡུང་དྲུང་གི་བོན་རིན་པོ་ཆེའི་བྱུང་བ་མདོ་ཙམ་བརྗོད་ཅིང་། ཤིན་ཏུ་བསྡུས་ཏེ་ཞལ་ཐང་བཅུ་ཕྲག་བཞི་ལྷག་གི་ཁོངས་སུ་དངོས་བསྟན་གྱི་རིམ་པ་དཀར་ཆག་ཐོ་འགོད་ཙམ་དུ་བྲི་བ་ལ། ཐོག་མར་གངས་ཅན་བོད་དུ་རྒྱལ་བའི་བསྟན་པ་གསར་བསྐྲུན་བྱེད་མཁན་ནི། བརྒྱ་པའི་སྟོན་པ་གཤེན་རབ་ཀུན་ལས་རྣམ་པར་རྒྱལ་བ་མཆོག་ཉིད་དམུ་རིགས་རྒྱལ་པོའི་སྲས་སུ་སྐུ་འཁྲུངས། མཚན་མཁན་གྱིས་བརྟགས་ནས། བརྒྱ་པའི་མགོན་པོ་སྟོན་པ་གཤེན་རབ་ཀུན་ལས་རྣམ་པར་རྒྱལ་བ་ཞེས་མཚན་གསོལ། ཆེ་རྒུ་ཡོངས་ཀྱིས་གཙུག་ཏུ་བཀུར་བ་སོགས། སྐུ་སྐྱེ་བ་བཞེས་པའི་ཚུལ་བསྟན་པའོ།།
རིམ་བཞིན་བསྟན་པ་སྤེལ་བ་
གཉིས་པ། རིམ་བཞིན་བསྟན་པ་སྤེལ་བ་ཞེས། རྒྱལ་བའི་ལོ་མཛོད་བཅུ་གཉིས་ཀྱི་ནང་དུ་ཐེག་རིམ་དགུ་གསུངས་པས།  དང་པོ་རིག་པའི་གནས་ལྔ་ལས་ཀྱང་། ཐོག་མར་བཟོ་རིག་པ་གཏན་ལ་ཕབ་སྟེ། གཙུག་ལག་ཁང་དང། སངས་རྒྱས་ཀྱི་སྐུ་གཟུགས་དང་། གསུང་རབ་དང་། མཆོད་རྟེན་སོགས་བཞེངས་པའི་སྲོལ་བཏོད། རིག་པའི་གནས་ཆེན་པོ་དར་སྤེལ་མཛད། ཕྱྭ་སྣང་འཕྲུལ་སྲིད་བཞི་རྒྱུའི་ཐེག་པ་དང་། དགེ་དྲང་ཨ་ཡེ་བཞི་འབྲས་བུའི་ཐེག་པ། བླ་མེད་ཡང་རྩེའི་ཐེག་པ་བཅས་ཐེག་པ་རིམ་པ་དགུ་གཏན་ལ་ཕབ། འཛམ་གླིང་ལྷོ་མཐའ་རུས་སྦལ་མགོ་བོར་གསས་ཁང་པ་རབ་ཡོངས་འདུལ་བཞེངས་ནས་དཔལ་དབང་ལྡན་དུས་ཀྱི་འཁོར་ལོའི་རྒྱུད་ལེའུ་སྟོང་ཕྲག་བརྒྱད་དང་ལྡན་པ། ཞི་རྒྱས་དབང་དྲག་གི་ལས་བཞིར་གསུང་ཤིང་། སངས་རྒྱས་ཀྱི་བསྟན་པ་རིན་པོ་ཆེ་རབ་ཏུ་བརྟན་པའི་རྨང་གཞི་མཛད་དོ། །
རྣམ་པར་འདྲེན་པའི་མཛད་པ་
བཞི་པ། རྣམ་པར་འདྲེན་པའི་མཛད་པ་ཞེས། རྒྱལ་པོ་ཡིད་བཞིན་འབྱུང་བའི་སྲས། དང་བ་ཡིད་རངས་ལ། ཕྱྭ་རྒྱལ་གྱི་སྲས་མོ་འགུ་ལིང་མ་བཙུན་མོར་བླངས་པ་ཆགས་པས་ཡིད་རབ་ཏུ་གདུངས་ནས་ལས་ངན་དུ་མ་བསགས་པའི་མཐར། ཚེ་དེ་ཉིད་ལ་ནད་ཀྱིས་ཉེན་པའི་སྡུག་བསྔལ་བསལ་ཕྱིར་《མུན་སེལ་སྒྲོན་མེའི་ཆོ་ག》གསུངས་ཏེ། ཧོས་རྒྱལ་གྱི་དོན་མཛད། དྲག་བྱེད་ཧ་ལ་ར་ཙ་དང་། གུ་ཝེར་ར་ཙ་སོགས་བདེ་ལམ་དུ་བཀོད། འཁོར་ལོ་རབ་དགའི་རྒྱལ་སར་《ཀུན་བཟང་རྒྱལ་བ་རྒྱ་མཚོའི་ཆོ་ག》གསུངས།
ཁབ་བཞེས་པའི་མཛད་པ་
ལྔ་པ། ཁབ་བཞེས་པའི་མཛད་པ་ཞེས། ཧོས་ཟ་རྒྱལ་མོད་དང་། དཔོ་ཟ་ཐང་མོ། ལྷ་ལྕམ་མེ་ལོང་། ཚངས་སྤྱོད་ཚུལ་ལྡན། ཀླུ་མོ་འོད་ལྡན། ཕྱྭ་ཟ་གུང་དྲུག གསང་ཟ་ངང་རིང་། རྒྱ་ཟ་འཕྲུལ་སྒྱུར། སྟོང་ཟ་ཁྲི་ལྕམ་སོགས་དགོས་པ་དུ་མ་དང་ལྡན་པར་ཐབས་མཁས་ཀྱིས་ཁབ་ཏུ་བཞེས་པའོ།།
སྲས་སྤྲུལ་བའི་མཛད་པ་
དྲུག་པ། སྲས་སྤྲུལ་བའི་མཛད་པ་སྟེ། གཏོ་ཐབས་སུམ་བརྒྱ་དྲུག་ཅུའི་བདག་པོ་སྲས་གཏོ་བུ་འབུམ་སངས། གསོ་རིག་འབྱུང་གནས་རྒྱལ་སྲས་དཔྱད་བུ་ཁྲུ་ཤེས། མངོན་པའི་མངའ་བདག་ལུང་འདྲེན་གསལ་བ། སྔགས་རྒྱུད་བདག་པོ་རྒྱུད་འདྲེན་སྒྲོན་མ། གསུང་བསྟན་མངའ་བདག་མུ་ཆོ་ལྡེམ་དྲུག ལྟ་སྒོམ་སྤྱོད་ཆེན་འོལ་དྲུག་ཐང་པོ། དམུ་དབང་གདུང་འཛིན་གཡུང་དྲུང་དབང་ལྡན། སྨྲ་སེང་འཕྲུལ་གྱི་བུ་ཆུང་སོགས་སྲས་ཆེན་རྣམས་རིམ་བཞིན་འཁྲུངས་པའོ།།
བདུད་ཁྱབ་པ་སོགས་
བརྒྱད་པ། བདུད་ཁྱབ་པ་སོགས་ཀྱིས་ཆོ་འཕྲུལ་མང་དུ་བསྟན་ཏེ་ལོག་སྒྲུབ་བྱས་པ་རེ་རེ་བཞིན་ཚར་བཅད་དེ། གཏན་དུ་ནུབ་པ་མེད་པའི་གཡུང་དྲུང་གི་བོན་རིན་པོ་ཆེ་སྲ་བརྟན་དར་རྒྱས་འབྱུང་བའི་རྟེན་འབྲེལ་ཕུན་སུམ་ཚོགས་པ་བྱུང་བས་བདུད་ལས་རྣམ་པར་རྒྱལ་བའི་མཛད་པ་མཐར་ཕྱིན་ཏོ།།
རྗེས་བཞག་གི་མཛད་པ་
དགུ་པ། རྗེས་བཞག་གི་མཛད་པ་སྟེ་གསས་ཁང་པདྨ་གླིང་ཆེན་དང་། གསས་མཁར་བཀྲ་ཤིས་དཔལ་འབར། གསས་ཁང་བཀྲ་གསལ་རྒྱ་མཚོ་སོགས་ཀྱི་ཀུན་དགའ་ར་བར་སྐུ་གཟུགས། གསུང་རབ། སྐུ་གདུང་མཆོད་རྟེན་མང་པོ་བཞུགས་སུ་གསོལ་ཏེ་རབ་གནས་མཛད་པ་སོགས་བསྟན་པ་རྗེས་སུ་བཞག་པར་མཛད་པའོ།།
རབ་ཏུ་བྱུང་བའི་མཛད་པ་
བཅུ་པ། རབ་ཏུ་བྱུང་བའི་མཛད་པ་སྟེ། སྟོན་པ་ཉིད་མཆོད་རྟེན་རྣམ་དག་དཀར་པོའི་དྲུང་དུ་རབ་ཏུ་བྱུང་། ན་བཟའ་གོས་དྲུག་མནབས། རིན་ཆེན་རྫས་ལྔ་བསྣམས། དྲང་སྲོང་ལེགས་ལྡན་རྒྱལ་བའི་མདུན་དུ། དགེ་སློང་གི་ཕྱི་ཚུལ་སུམ་བརྒྱ་དྲུག་ཅུ། ནང་ཁྲིམས་ཉིས་བརྒྱ་ལྔ་བཅུ་རྣམས་རྫོགས་པར་བཞེས། སྟོན་པ་ཁྲི་གཙུགས་རྒྱལ་བ་ཞེས་སུ་གསོལ།
དགོན་སྡེ་མཛད་པ་
བཅུ་གཅིག་པ། དགོན་སྡེ་མཛད་དེ། བྱ་སྤྲེལ་མི་གསུམ་གྱི་འཚོ་བ་ཆ་ཤས་ཙམ་ལ་བརྟེན་ནས་དཀའ་ཐུབ་ལོ་དགུར་མཛད། བདུད་བཞི་བཅོམ་ནས་སངས་རྒྱས་པའི་ཚུལ་བསྟན། འདུལ་བ་ཕོ་གླིང་དང་། མོ་གླིང་གཉིས་སུ་ཕྱེ་ནས་དགོན་སྡེ་མཛད། བོན་སྡེ་བརྒྱད་ཁྲི་བཞི་སྟོང་མཐའ་དག་དོན་ཐིག་ལེ་ཉག་གཅིག་ཏུ་བསྡུས། 《མདོ་》《འབུམ་》《རྒྱུད》《མཛོད་》བཞིའི་དགོངས་དོན་འཁོར་རྣམས་ལ་རྒྱ་ཆེར་གསུངས་ནས་བོན་གྱི་འཁོར་ལོ་རྒྱ་ཆེར་བསྐོར། སྡུད་འཁོར་བཅུ་གསུམ་ལ་བཀའ་ཐམས་ཅད་《མདོ་སྡེ་》དང།《འབུམ་སྡེ།》《རྒྱུད་སྡེ།》《མཛོད་སྡེ》བཞི་རུ་བསྡུས་ཏེ། བདག་གིར་བགྱིད་དགོས་པའི་སྐོར་ལ། 《བཀའ་གཉེར་གཏད་ཀྱི་མདོ》གསུངས་སོ།།
མྱ་ངན་ལས་འདས་པའི་མཛད་པ་
བཅུ་གཉིས་པ། མྱ་ངན་ལས་འདས་པའི་མཛད་པ་སྟེ། གདུལ་བྱ་རྟག་འཛིན་ཅན་རྣམས་སུན་དབྱུང་བའི་ཕྱིར་གཟུགས་སྐུའི་བཀོད་པ་དབྱིངས་སུ་བསྡུས་པའི་ཚུལ་བསྟན། སྐུ་གདུང་ཡིད་བཞིན་ནོར་བུ་ལ། གདུང་མཇལ་མཆོད་འབུལ་གྱི་རིམ་པ་རྒྱ་ཆེར་སྤྲོས། གདུང་སྦྱོང་ལ། བདེ་གཤེགས་སྟོང་གི་དཀྱིལ་འཁོར་བཞེངས། གཡུང་དྲུང་ཀློང་རྒྱས་ཀྱིས་ཁོག་དབུབ། ཕྱི་ནང་གསང་བའི་འཕྲིན་ལས་ཀྱི་གཞུང་བསྲང་། ཀུན་རིག་ལས་བཞི་རྒྱུན་ལྔའི་སྦྱིན་སྲེག་གིས་མཐར་དབྱུང་བར་མཛད་ནས། ཡེ་ཤེས་ཀྱི་མེ་རང་འབར་གྱིས་ཞུགས་ལ་ཞེན། ཐུག་ལྗགས་སྤྱན་གསུམ་ལས་བྱོན་པའི་ཀུན་རིག་ལྷ་ཚོགས་དང་། བདེ་གཤེགས་གཙོ་བཞིའི་སྐུ་བརྙན་མང་དུ་བབ། རིང་བསྲེལ་ཆེ་ཆུང་དུ་མ་ལས་སྐུ་གདུང་མཆོད་རྟེན་གྲངས་མང་བཞེངས། ཚེམས་ལ་དུང་དཀར་གཡས་འཁྱིལ་བྱུང་བ་ད་ལྟའང་མཇལ་རྒྱུ་ཡོད་དོ། དེ་ནས་འཁོར་རྣམས་ཀྱིས་སྟོན་པའི་བཀའ་རྣམས་སྡེ་ཚན་བཞིར་བསྡུས་ཏེ་སྔར་གསུངས་པ་བཞིན་བདག་གཉེར་མཛད་པའི་བཀའ་དྲིན་གྱིས་བསྟན་པ་ཡུན་རིང་དུ་གནས་སོ། །དེ་དག་ནི་མཛད་པ་བཅུ་གཉིས་ཀྱི་ཞལ་ཐང་ལས་གསལ་ལོ།།བསྟན་རྩིས་བཞེད་པ་མི་མཐུན་པ་མང་ཡང་། སྟོན་པ་མྱ་ངན་ལས་འདས་ནས་མི་ལོ་བཞི་སྟོང་བརྒྱད་བརྒྱ་སོ་གཉིས་འདོད་པའི་ལུགས་སོ། །
བསྟན་པ་རྗེས་སུ་བཞག་པ་
བཅུ་གསུམ་པ། བསྟན་པ་རྗེས་སུ་བཞག་པ་ལ། སྟོན་པ་ཉིད་ལོངས་སྐུར་བཞེངས་ཏེ་རྣམ་པར་རྒྱལ་བ་རྩ་བའི་ལྷ་བཅུ་དང་བཅས་པ་དངོས་སུ་བྱོན་ནས་དཔལ་མགོན་བརྒྱ་རྩའི་བདག་པོ་ལྷ་ཆེན་གཅེན་ལྷ་མིག་དགུས་རྣམ་མཁྱེན་རྒྱལ་བའི་བསྟན་པ་བསྲུང་བར་ཁས་བླང་བའོ།།
རྒྱལ་ཚབ་མུ་ཆོ་ལྡེམ་དྲུག་
སྟོན་པའི་རྗེས་སུ་རྒྱལ་ཚབ་མུ་ཆོ་ལྡེམ་དྲུག་བྱོན་ནས་དེའི་སློབ་མ་འཛམ་གླིང་མཛེས་པར་བྱེད་པའི་རྒྱན་མཆོག་དྲུག་བྱོན་ཏེ་བསྟན་པ་ཕྱོགས་ཀུན་ཏུ་དར་རྒྱས་མཛད་པ་ཡིན་ནོ། །
འབྲུག་པ་ཀུན་ལེགས་
ཁྱེད་བླ་མ་རྣམས་ཀྱི་ཆོས་ལུགས་འདི།། ཟབ་མོ་གཞན་ལ་འཆད་འཆད་ནས།། རང་ལ་མེད་པ་ངོ་མཚར་ཆེ།། མེད་བསམ་མེད་པའི་ཧམ་པ་ལ།།
ཁྱེད་གྲྭ་བ་རྣམ་པའི་མོས་གུས་དེ།། མིག་བཙུམ་ཐལ་མོ་སྦྱོར་སྦྱོར་ནས།། སེམས་ལ་མེད་པ་ངོ་མཚར་ཆེ།། བླ་མ་མགོ་བོ་བསྐོར་བའི་ཧམ་པ་ལ།།
ཁྱེད་སྔགས་པ་རྣམས་ཀྱི་བསྲུང་མ་དེ།། དགྲ་དང་བགེགས་ལ་རྦད་རྦད་ནས།། ཐུགས་སྒྲུབ་པ་མེད་པ་ངོ་མཚར་ཆེ།། བསྲུང་མ་དགྲ་ལ་ངོམ་པའི་ཧམ་པ་ལ།།
ཁྱེད་དགེ་བཤེས་རྣམ་པའི་ལྷ་ཆོས་དེ།། རིག་པ་གཞན་ལ་གཏོང་གཏོང་ནས།། སེམས་གཞག་ས་མེད་པ་ངོ་མཚར་ཆེ།། འགྲོ་མཚམས་གཟིགས་པའི་ཧམ་པ་ལ།།
ཁྱེད་རྟོགས་ལྡན་རྣམ་པའི་སྤྱོད་པ་འདི།། གཞན་གྱི་ཞེན་པ་གསོག་གསོག་ནས།། རང་བཟོད་པ་མེད་པ་ངོ་མཚར་ཆེ།། ཧེ་རུ་ཀར་སྒོམ་པའི་ཧམ་པ་ལ།།
ཁྱེད་སྒོམ་ཆེན་རྣམས་ཀྱི་སྒྲུབ་ཚུལ་འདི།། ལྐོག་ཟ་ཉལ་སྐྱིད་མཛད་མཛད་ནས།། མཉམ་གཞག་མེད་པ་ངོ་མཚར་ཆེ།། གྲུབ་རྟགས་སྟོན་པའི་ཧམ་པ་ལ།།
ཁྱེད་ཉེ་གནས་རྣམས་ཀྱི་ནོར་རྫས་དེ།། བླ་མའི་མཛོད་ལ་སྤྱོད་སྤྱོད་ནས།། ཡི་དྭགས་སྒྲུབ་པ་ངོ་མཚར་ཆེ།། བླ་མས་ཐུགས་རྗེས་འཛིན་བསམ་ཧམ་པ་ལ།།
ཁྱེད་དཔོན་པོ་རྣམ་པའི་ཁྲིམས་ལུགས་དེ།། གཞན་ལ་སྤྱོད་པའི་སྙིང་ཁམས་ལ།། རང་ལ་མེད་པ་ངོ་མཚར་ཆེ།། ཡོད་དོ་སྙམ་པའི་ཧམ་པ་ལ།།
ཁྱེད་སྦྱིན་བདག་རྣམ་པའི་སྦྱིན་པ་འདི།། ལན་ལ་རེ་བའི་ཡུས་ལུགས་ལ།། མི་ལ་སྟེར་བ་ངོ་མཚར་ཆེ།། སངས་རྒྱས་ཐོབ་བསམ་ཧམ་པ་ལ།།
ང་རྣལ་འབྱོར་ཀུན་ལེགས་རྒྱལ་ཁམས་བསྐོར།། ཡུལ་ཕ་ཡུལ་སྤོངས་པས་ཅི་ཡོང་བ།། ཞེན་པ་མ་ཐོངས་ངོ་མཚར་ཆེ།། བྱ་བཏང་ཟེར་བའི་ཧམ་པ་ལ།། 丨འབྲུག་པ་ཀུན་ལེགས།
བོད་ཀྱི་གསོ་རིག
བོད་ཀྱི་གསོ་བ་རིག་པ།
བོད་ཀྱི་གསོ་རིག་བྱུང་འཕེལ་གྱི་ལོ་རྒྱུས།
བཞི་བ།
༩༢ (གྲངས་ཀ།)
༩༢ནི་རང་བྱུང་གི་གྲངས་ཞིག་སྟེ་༩༡པའི་རྗེས་མ་དང་༩༣པའི་སྔོན་དུ་ཡིན།
ཨའེ་ཏ་མི།
ཨའེ་ཏ་མི་ནི་ས་དེ་ཁའི་མི་ལུ་ཟོན་ཕྲན་དང་གཤེ་གཤེ་ལིའི་ཐོག་གཅིག་པུར་གནས་པའི་རི་སྟེང་ལ་འཚོ་གནས་བྱེད་པའི་མི།
ལུ་ཟོན།
ལུ་ཟོན་ནི་གཤེ་གཤེའི་གླིང་ཕྲན་ཆེ་ཤོས་དེ་ཡིན།
རྦ་བཞེད་
འདི་ནི་རྒྱལ་བོ་ཁྲི་སྲོང་ལྡེ་བཙན་གྱི་ལོ་རྒྱུས་དང་བསམ་ཡས་གཙུག་ལག་ཁང་བཞེངས་ཚུལ། བོད་དུ་སངས་རྒྱས་ཆོས་ལུགས་རྒྱ་ཆེར་སྤེལ་བའི་ཚུལ་སོགས་རྒྱས་པར་བཀོད་པའི་ལོ་ རྒྱུས་ཀྱི་གཞུང་གལ་ཆེན་ཞིག་སྟེ་བསམ་ཡས་དཀར་ཆག་ཆེན་མོའང་ཟེར། བོད་ཀྱི་གྲྭ་བའི་ཐོག་མ་སད་མི་མི་བདུན་གྱི་ཡ་གྱལ་རྦ་གསལ་སྣང་ངམ་རྦ་ཡེ་ཤེས་དབང་བོས་བརྩམས། འདི་ལོ་རྒྱུས་ཁུངས་བཙུན་དུ་བཞེད་པ་དང་། ལྷད་ཅན་དུ་འཛིན་པ། གཙང་མ་དང་ལྷད་ཅན་རིགས་གཉིས་ཡོད་པ་བཅས་སྔོན་བྱོན་མཁས་པར་འདོད་ཚུལ་རིགས་གསུམ་ཡོད་པར་བཤད། རྦ་བཞེད་རྩོམ་པ་བོ་རྦ་གསལ་སྣང་༼སྦ་གསལ་ཞེས་བྲིས་པའང་ཡོད།༽ཡེ་ཤེས་དབང་བོ་མཆོག་ནི་ཁྲི་སྲོང་ལྡེ་བཙན་གྱི་བློན་པོ་ཡིན་ཞིང་རྗེས་སུ་རྒྱ་གར་དང་བལ་ཡུལ་དུ་ཕེབས་ཏེ་མཁན་ཆེན་བོ་དྷི་ས་ཏྭ་སྔ་ཕྱིར་བོད་ལ་ལན་གཉིས་གདན་དྲངས་ཤིང་ཕྱིས་སུ་སློབ་དཔོན་པད་མ་འབྱུང་གནས་གདན་འདྲེན་དུའང་ཁོང་ཕེབས། རྒྱ་ནག་ཏུ་ཕེབས་ཏེ་ཧྭ་ཤང་མཁས་པའི་མདུན་ནས་ཆོས་ཀྱི་སྒོམ་ལུང་ཞུས། མཁན་ཆེན་སྐུ་གཤེགས་རྗེས་བཙན་པོས་བཅོམ་ལྡན་འདས་ཀྱི་རིང་ལུགས་པར་བསྐོས་ཏེ བཀུར་སྟི་བླ་མེད་མཛད། དགེ་འདུན་པའི་དབུ་འཕང་བླ་རུ་བསྟོད། རྗེས་སུ་བན་དེ་མྱང་ཏིང་འཛིན་སོགས་ཀྱིས་ཕྲག་དོག་བྱས་པར་བརྟེན་དབེན་གནས་སུ་གསང་སྟབས་ཀྱིས་བྲོས་ཏེ་སྒོམ་ལ་བཞུགས། བོད་ལ་ཧྭ་ཤང་གི་ལྟ་བ་ངན་པ་དར་ཚེ་སློབ་དཔོན་ཀ་མ་ལ་ཤྲཱི་ལ་གདན་འདྲེན་པར་རྒྱལ་བོ་ལ་བསྐུལ་མ་གནང་བ་སོགས་བོད་ལ་ཕྱག་རྗེས་ཆེ་བའི་ཆོས་བློན་གྲྭ་བཙུན་རྩོམ་པ་བོ་སྐད་རིགས་དུ་མར་ནང་བྱན་ཆུད་པ་ཞིག་ཡིན་ནོ།
༩༣ (གྲངས་ཀ།)
༩༣ནི་རང་བྱུང་གི་གྲངས་ཞིག་སྟེ་༩༢པའི་རྗེས་མ་དང་༩༤པའི་སྔོན་དུ་ཡིན།
བོད་ཀྱི་དུས་ཆེན་ཕྱོགས་བསྒྲིགས།
བོད་ཟླ་དང་པོའི་ཚེས་གཅིག
ཉིན་འདིར་དབུས་གཙང་དང་ཁམས་ཕྱོགས་ཀྱིས་བོད་ལུགས་ལོ་གསར་ལ་རོལ། གྲོ་སོ་ཕྱེ་མར་
སོགས་མཆོད་པ་བཤམས། གླུ་ལེན་གར་རྩེ་བྱེད། མདོ་སྟོད་དང་མདོ་སྨད་གཉིས་རྒྱ་རྩིས་ཀྱི་
ལུགས་དང་བསྟན་ནས་ལོ་གསར་ལ་རོལ། ཉིན་འདིར་རྒྱ་ལོ་ཚེས་གཅིག་ཟེར་ཞིང༌། ཟས་དཀར་
གསུམ་མངར་གསུམ། ཤ་མར་ཐུད་གསུམ་སོགས་ཀྱིས་སྡེར་ཀ་བསྒྲིགས། མི་རྣམས་མགྲོན་དུ་
བར་ལོ་གསར་བྱེད། བག་མ་གཏོང་ལེན་ཡང་ཕལ་ཆེ་བས་འདིའི་རིང་ལ་བྱེད།
བོད་ཟླ་དང་པོའི་ཚེས་གཅིག་ནས་བཅོ་ལྔའི་བར།
དགེ་ལུགས་པའི་དགོན་པ་སོ་སོ་ན་སྨོན་ལམ་ཆེན་མོ་ཞེས་པའི་ཆོས་ཀྱི་མཛད་སྒོ་བསྡུ། དེ་ཡང་
སྔོན་སྟོན་པ་ཤཱཀྱ་ཐུབ་པས་མུ་སྟེགས་སྟོན་པ་དྲུག་ཟླ་བ་འདིར་ཆོ་འཕྲུལ་བསྟན་ནས་བཏུལ་པས་
རྗེས་སུ་རྗེས་འཇུག་རྣམས་ཀྱིས་ཟླ་འདི་ལ་ཆོ་འཕྲུལ་མཆོད་རྟེན་བཞེངས་པ་དང༌། རྗེ་རིན་པོ་
ཆེས་སྦྱི་ལོ་༡༤༠༩ལ་སྨོན་ལམ་ཆེན་མོའི་སྲོལ་བཙུགས་པ་ནས་དར་བ་རེད། འདི་ལ་རྒྱ་ལོའི་སྨོན་ ལམ་ཡང་ཟེར།
བོད་ཟླ་གསུམ་པའི་ཚེས་བཅོ་ལྔ།
དགེ་ལུགས་པའི་དགོན་པ་ཁག་ཅིག་གིས་གསུམ་པའི་སྒྲུབ་མཆོད་ཅེས་པའི་མཛད་སྒོ་བསྡུ། སྔོན་
སྟོན་པས་ཆོས་རྒྱལ་ཟླ་བཟང་གིས་ཞུས་པ་ལྟར་《དུས་འཁོར་རྩ་རྒྱུད་》ཉིན་འདི་ལ་གསུངས་པས་
དགོན་པ་སོ་སོའི་དུས་འཁོར་གྲྭ་ཚང་གིས་དུས་འཁོར་སྒྲུབ་མཆོད་བཙུགས་ཡོད། དཀྱིལ་འཁོར་ བཞེངས་པ་དང་སྦྱིན་སྲེག་ལྡག་པའི་སྲོལ་ཡོད།
བོད་ཟླ་བཞི་པའི་ཚེས་བརྒྱད།
དམངས་ཁྲོད་དུ་བཞི་པའི་མ་ཎིའམ་བཞི་པའི་དམྱུང་གནས་ཞེས་པའི་མཛད་སྒོ་བསྡུ། འདི་ནི་
ཚེས་བཅོ་ལྔ་ནས་བྱེད་པ་སོགས་མི་འདྲ། དགོན་པར་བཞི་པའི་ལྷ་མཇལ་ཞེས་པའི་ཆོ་ག་ཡོད།
འདི་ནི་སྟོན་པ་སྐུ་འཁྲུངས་པའི་ཉིན་མོ་ཡིན་པས་དེ་ལ་རྗེས་དྲན་གྱི་ཕྱིར་དུ་དགོན་པ་སོ་སོ་ནས་
དུས་རྒྱུན་སྒོ་མི་འབྱེད་པའི་ལྷ་ཁང་རྣམས་ཀྱང་ཉིན་འདིར་སྒོ་ཕྱེས་ཏེ་ལྷ་མཇལ་གཏོང་བའི་
མཛད་སྒོ་བསྡུ། ཁམས་དར་མདོའི་གདན་ཐོག་གནས་སྐོར་བའི་ལོ་ཧྲིལ་པོའི་དུས་སྟོན་ཆེས་ཆེ་བ་ དེ་ཡིན།
བོད་ཟླ་བཞི་པའི་ཚེས་བཅོ་ལྔ།
ཉིན་འདིར་བཟང་པོ་སུམ་འཛོམས་ཀྱི་ཉིན་མོ་ཟེར། དེ་ཡང་སྟོན་པ་ཤཱཀྱ་ཐུབ་པ་སྐུ་བལྟམས་པ་
དང༌། སངས་རྒྱས་པ། ཡུལ་རྩྭ་མཆོག་གྲོང་དུ་མྱ་ངན་ལས་འདས་པ་བཅས་དུས་ཆེན་གསུམ་ག་
བཞི་པའི་བཅོ་ལྔར་ཁེལ་བས་ཉིན་འདི་ལ་དགོན་པ་ནས་བཞི་པའི་སྨོན་ལམ་ཞེས་ཆོས་ལུགས་ཀྱི་
ཆོ་ག་མཛད། ཡི་དམ་ཆོས་སྐྱོང་གི་འཆམ་རྒྱག གྲོང་པས་དམྱུང་གནས་སྲུང༌། བཞི་པའི་མ་ཎི་ཞེས་
གྲོང་སྡེ་སོ་སོས་མ་ཎི་དུང་མང་བསྒྲུབས་ཏེ་ཡ་རབས་ཀྱི་མཛད་སྒོ་བསྡུ། གྲོང་པས་ཆོས་བསྐོར་ཀྱང་བྱེད།
བོད་ཟླ་ལྔ་པའི་ཚེས་ལྔ།
ཉིན་འདི་ལ་ཨ་མདོའི་ས་ཆ་ཁ་ཤས་སུ་བ་མ་བ་བཞི་ཞེས་པའི་དུས་ཆེན་རོལ། སྔོ་ཚལ་གྱི་ཚོད་མ་
བཟའ། འཁྲུས་ལ་འཇུག སྒོ་ཁར་སྡོང་བོའི་ཡལ་གས་གཡོགས།
བོད་ཟླ་ལྔ་པའི་ཚེས་བཅོ་ལྔ།
ཉིན་འདིར་འཛམ་གླིང་སྤྱི་བསང་ཞེས་མཆོད་པ་ཆེན་པོ་བཞིའི་ཡ་གྱལ་དེ་ཐོན་པ་ཡིན། ཉིན་
དེར་དབུས་གཙང་དུ་སྐུ་དྲག་དང་ཚོང་པ་ཆེ་ཁག་རྣམས་ཀྱིས་ཟླ་གཅིག་རིང་ལ་དུས་སྟོན་རྒྱ་ཆེར་ ཤོམ་སྲོལ་ཡོད།
བོད་ཟླ་དྲུག་པའི་ཚེས་བཞི།